
Alarma grandi a 
ser bati pa yate 
Wet Dream 


AYERA tardi, informacion a drenta 
e.o. na Aruba Ports Authority, cu tin un 
yate na candela na como 8 miya pazuid 
di Aruba. Esaki ta den becindario unda 
e tankeronan ta mara den e canal entre 
Aruba y Venezuela. E yate a keda iden- 
tifica como Wet Dream, cu 8 persona 
abordo, pa cual a pidi asistencia cu 
urgencia, ya cu manera menciona, e 
informacion cu a drenta ta papia di un 
candela cu a surgi, pa cual e ta ser mira 
como un caso sumamente serio. 
Despues a drenta informacion, cu a 
surgi problema cu e motor y tabata 
e yate Thaifun, cu a logra di tow Wet 
Dream, y den compania di boto di 
Maritieme Politie pa yega den oranan 
mas laat di anochi, sano y salvo na 
Bucuti Yacht Club. 


Nel Oduber a confirma cu 


A prolonga e partnership AAA 
N.V. cu Schiphol Group B.V. pa 
10 aña mas cu pos bilidad di 
cumpra share 



NA juli 2003, Gobierno tabata para dilanti un decision hopi dificil. Pasobra e tempo 
ei AAA N.V. tabata perde placa y e bondholdernan ta masha preocupa y tur esaki 
tabata afecta nos imagen financiero, pa loke ta su evaluacion. Asina Prome Minister 
Nel Oduber a duna di conoce riba e nochi special di apertura di e shopping mall. 

E tempo ei Gobierno a tuma e curashi pa tuma un decision hopi importante pa 
Aruba, unda a firma un contrato cu Schiphol Groep. 


Lampe ta purba hunga martir pa kita atencion di caso di Fondo di 
Desaroyo, Cual a trese cierto berdadnan dilanti cu no ta convini’e 

Den Regiezitting di caso Fondo Desaroyo Nobo San Nicolas 

Ex Minister di Finanza, Tico Croes su abogado kier 
pa scucha actual Minister di Finanza, Nilo Swaen 



AYERA un biaha mas e tabata 
un drenta y salimento di Corte 
di abogado- y sospechosonan 
envolvi pa cu e Regiezitting di 
caso Fondo Desaroyo Nobo San 
Nicolas.Pero e dosnan impor- 
tante den oranan di mainta ta- 
bata ex Minister Tico Croes y ex 
Prome Minister Henny Eman, 
representa pa respectivamente 
pa abogadonan mr. Chris Lejuez 
y mr. Rudy Oomen. 

Abogado mr. Chris Lejuez na 
salida a comenta cu nan a haci 
algun peticion na Corte, pero 
riba cual awe Corte lo anuncia 
su ta acepta nan peticion of 
no. Lejuez a splica cu e equipo 
di defensa di ex Minister Tico 
Croes a trece dilanti un raport 
di Central Accountants Dienst 


(CAD) y cuenta anual di Gobier- 
no di 2001, for di cual por mira 
claramente cu no tin “overschri- 
jding” di e presupuesto, pero 
menos placa a wordo gasta. 
Den cuadro di esaki, a haci un 
peticion na Corte pa scucha dos 
persona. E prome ta sr. Hovel- 
ing, Director di C AD, y Minister 
di Finanza Nilo Swaen. 

“Nos cana a yena; nos no kier 
warda mas, nos kier p’e cos aki 
caba,” esaki tabata e prome pa- 
labranan di abogado mr. Rudy 
Oomen, na prensa ora cu el a 
sali for di Corte. 

Oomen t’e representante legal 
di ex Prome Minister mr. Henny 
Eman den e caso penal aki. 

Un punto cu nan a trece dilanti 
ta cu e asunto aki ta tumando 
mucho tempo caba y nan por lo 



menos no kier mas retrazo. “Pa 
nos e caso mester sigui y nos ta 
cla p’e,” el a agrega. 

Den su caso cu e mester atende, 
Ministerio Publico a bini cu e 
peticion pa scucha Minister di 
Husticia, y e experto cu a traha 
e ultimo raport. Pa loke t’e ex- 
perto aki, Oomen a bisa cu e 
no tin relevancia den e caso di 
su cliente. 

Den e caso di peticion pa scu- 
cha Minister di Husticia, Rudy 
Croes, si e ta necesario, nan lo 
kier p’e bini dilanti mesa berde 
pa duna contesta n’e pregun- 
tanan. 

“Mi ta ripiti awe aki dilanti pa 
nan tende. E hendenan di MEP 
no por kere cu tin hende hon- 
esto,” esaki ta loke mr.Henny 


Eman, ex Prome Minister a 
bisa na salida di Corte ayera 
mainta. 

“Si bo mira loke nan ta haci tur 
dia, ta berdad cu nan no por 
kere cu tin hende honesto. Si bo 
mira loke nan ta haci tur dia, ta 
berdad cu nan no por kere cu ta- 
batin politiconan cu no a horta 
placa y no tabata corupto, y 
pesey nan a duna aangifte. Nan 
a haci esey den pasado y nan ta 
haci mesun cos atrobe. 

Y e ta tuma nos hopi tempo pa 
dilanti Huez bai mustra y prue- 
ba nos inocencia. Mi ta kere cu 
pa pueblo ta hopi conoci caba 
kico nos a nifica pa pueblo di 
Aruba, nos trabouy produccion 
como politico.” 

Di otro banda Eman, kende 
tabata den sala pa su caso, a 


bisa cu loke cu a resalta tabata 
e disculpa di Ministerio Publico 
“pa mi persecucion”. “Ayera 
(diamars) a sali documentonan 
cu ta mustra bon cla cu ta wordo 
poni presion enorme riba Min- 
isterio Publico pa persigui nos. 
Y loke Officier di Justitie a 
purba di haci ta pa papia am- 
pliamente y bisa cu no tabatin 
presion di parti di Ministernan 
of Gobierno riba nan. Dor di tur 
e excusanan cu nan a bini cune, 
nan a confirma cu nan a para 
bao di un presion enorme, pa 
nos wordo persigui.” 

E cos aki, Henny Eman, a bisa 
cu e caso ta haci un daño grandi 
na Aruba y na nan (ex Minis- 
ternan) pasobra nan ta wordo 
persigui inhustamente. 


Lampe ta purba hunga martir pa kita atencion di caso di Fondo di Desaroyo 


AYERA tardi den Parlamento 
un otro comedia a tuma lugar, 
caminda cu lider di fraccion de 
RED a purba hunga martir, algo 
pa cual e ta conoci caba den nos 
comunidad. 

Ta asina cu ayera a trata e 
tema di Bushi den Parlamento 
y miembro di fraccion di AVP, 
Otmar Oduber tabata hibando 
su disertacion. Aki el a bisa cu 
e tabata forma parti di e direc- 
tiva di Bushiri y contrario na 
otronan e ta para responsabel 
pa su actonan den e funcion cu 
e tabatin e tempo ey. 

Ta asina cu e comision di berdad 
cu a traha e famoso rapport 
den cuadro di investigacion 
di Fondo Desaroyo Nobo San 


Nicolas di cual Rudy Lampe 
tabata forma parti di dje, y cual 
por cierto a wordo tira den bari 
sushi pa huez den e caso cu 
ta andando, a pidi y a wordo 
otorga inmunidad completo. 
Es decir, despues di a lastra 
nomber di un cantidad di nos 
conciudadanonan, den caso cu 
nan wordo declara inocente, 
nan no lo por persegui e miem- 
bronan di e comision aki. 

E hecho aki sigur ta lanta mas 
duda ainda riba e obhetividad 
di e famoso investigacion, pa- 
sobra si lo a trata di hechonan 
real, na ningun momento nan lo 
a pidi e inmunidad aki. 

En todo caso, den Parlamento 
Rudy Lampe a pidi un per- 
soonlijke feit, y a hiba palabra 


durante e disertacion di Otmar 
Oduber. 

Na dado momento Presidente di 
Parlamento Mervin Wyatt-Ras a 
bisa Lampe danki, es decir cu su 
tempo a caba y pa por fabor laga 
Parlamentario Otmar Oduber 
continua, pero Parlamenta- 
rio Rudy Lampe a continua. 
Despues cu Presidente a bise 
3 biaha danki, y mirando cu 
ta solamente un microfoon ta 
funcionando den Parlamento, 
Otmar Oduber a hala e micro- 
foon for di e banda di Rudy 
Lampe y a continua. 

Esey tabata e incidente, pero po- 
siblemente pa purba tapa e pifia 
grandi di tanto su persona como 
esun di MEP den e caso di FDN, 


Lampe a dicidi di dramatiza e 
sucedido aki bisando cu Otmar 
Oduber lo a pushe, etc. Esaki a 
wordo sosteni door di lider di 
fraccion di MEP, Ady Thijsen, 
kende sigur ta un hende cu no 
tin ningun tipo di credibilidad 
mas. Thijsen lo a bisa cu loke 
Otmar Oduber a haci cu Rudy 
Lampe ta un falta di respet, 
siendo cu practicamente den 
tur reunion fraccion di MEP ta 
yama Rudy Lampe pa pedofiel, 
ta ken por bisa cual ta mas falta 
di respet, yama un persona pa 
pedofiel sin tin pruebanan pa 
haci denuncia of hala microfoon 
for di boca di un persona cu no 
ta na beurt pa hiba palabra y na 
cual Presidente di Parlamento 
a bise no uno sino 3 biaha cu ta 


suficiente? 

Naturalmente e hecho aki a 
wordo haci asina grandi pa 
medionan liga na gobierno, 
pasobra nan tambe mester yuda 
kita e atencion di e caso di FDN 
cual ta mustrando di bai liña 
recta na loke tanto MEP como 
RED tabata desea. 

Pero despues di e hecho aki, si 
en berdad Otmar Oduber lo a 
pusha Rudy Lampe, na ningun 
momento nan lo por tabata para 
ta conversa trankilamente man- 
era a pasa despues di esaki. 

Cu otro palabra a purba di haci 
un stunt cu a backfire tanto 
Rudy Lampe como fraccion di 
MEP, of por lo menos su lider 
Ady Thijsen. 

A prolonga e partnership AAA N.V. cu Schiphol Group 
B.V. pa 10 aña mas cu posibilidad di cumpra share 


NA juli 2003, Gobierno tabata 
para dilanti un decision hopi 
dificil. Pasobra e tempo ei AAA 
N.V. tabata perde placa y e 
bondholdernan ta masha preo- 
cupa y tur esaki tabata afecta 
nos imagen financiero, pa loke 
ta su evaluacion. Asina Prome 
Minister Nel Oduber a duna di 
conoce riba e nochi special di 
apertura di e shopping mall. 

E tempo ei Gobierno a tuma e 
curashi pa tuma un decision 
hopi importante pa Aruba, unda 
a firma un contrato cu Schiphol 
Groep. 

Awe e mandatario por bisa, cu 
despues di 4 aña, cu Gobierno 
ta masha satisfecho cu e deci- 
sion tuma aki cu logronan di e 
compania renombra aki di Hu- 
landa y rond mundo. Schiphol 
Groep a haci cambio y unda cu 
tin cambio, semper tin resist- 
encia. 

Y asina Schiphol y AAA N.V. a 
cumpli cu deseo di Gobierno 
y a bolter e parti negativo den 


positivo. Kier men AAA N.V. ta 
ganando placa. 

Esaki ta motibo Prome Minister 
Nel Oduber a anuncia cu AAA 
N.V. a firma un contrato di 
prolongacion di e partnership 
cu Schiphol Groep N.V. y ya a 
anuncia un inversion cuantioso 
te cu 2012. 

Schiphol Groep awor a duna 
di conoce di tin gana di bira 
participante den AAA N.V. dor 
di cumpra share. 

Gobierno mester ta cu mente 
habri, mirando e éxito di e 
inversionnan cu ta tumando 
lugar, pa recibi tal proposi- 
cion cu positivismo, segun Nel 
Oduber. 

Meta di Gobierno ta pa nos 
Aeropuerto riba un hub. No 
solamente pa pasahero, pero 
pa carga tambe. Pesei proximo 
luna Prome Minister Nel Odu- 
ber a anuncia di lo bai Hulanda, 
pa bolbe haci un intento cu 
KLM. 

Pasobra dia cu a firma e con- 


venio aki cu Schiphol, Gobierno 
a pidi e grupo aki, ya cu nan 
ta masha serca di KLM, pero 
lamentablemente KLM tabatin 
otro argumento pa no cumpli 
cu deseo di Aruba pa haci nos 
aeropuerto un hub. Pero ainda 
tin caminda pa cana. 

Di dos siman di december, 
Prome Minister Nel Oduber lo 
ta na Hulanda pa combersa cu 
ehecutivonan di KLM, unda lo 
mustr’e cu Aruba kier diversi- 
fica su turismo. No solamente 
di Merca y Latino America, 
pero tambe di Europa. For di 
Europa, especialmente for di 
Spaña tin inversionann grandi 
ta wordo haci, p.e. cu Riu Ho- 
tel, Occidental y awe Grupo 
Melia lo yega Aruba pa finalisa 
e proceso di traspaso di Bushiri 
Beach Hotel pa nan, y asina bai 
over na construi un hotel luhoso 
di 5 strea, esta Grand Melia. Pa 
logra di haya e turistanan for 
di Europa, nos mester di KLM 
como partner tambe. 



Alarma grandi a ser bati pa yate Wet Dreams 


AYERA tardi, informacion 
a drenta e.o. na Aruba Ports 
Authority, cu tin un yate na can- 
dela na como 8 miya pazuid di 
Aruba. Esaki ta den becindario 
unda e tankeronan ta mara 
den e canal entre Aruba y Ven- 
ezuela. E yate a keda identifica 
como Wet Dreams, cu 8 persona 
abordo, pa cual a pidi asistencia 
cu urgencia, ya cu manera men- 


ciona, e informacion cu a drenta 
ta papia di un candela cu a 
surgi, pa cual e ta ser mira como 
un caso sumamente serio. 
Inmediatamente un SOS a 
ser manda tambe pa tur otro 
embarcacion cu por tin den be- 
cindario, mientras cu Guarda- 
costa a dicidi di sali, igualmente 
tambe Maritieme Politie y asina 
algun otro yate cu a capta e se- 


ñal a dicidi di bai yuda. 
Despues a ser bisa, cu den e 
hendenan abordo di e yate 
Wet Dreams, tin Minister drs. 
Candelario (Booshi) Wever, cu 
e caso aki, ta bin pasa den un 
di dos mal experiencia cu yate 
riba alta mar. 

Informacionnan extra oficial 
cu nos di AWEMainta a haya 
ta bisa, cu e yate aki, Minister 


drs. Booshi Wever a cumpra of 
ta cumprando, y ayera tardi, a 
dicidi di bai keiro, maske tin 
otro hende ta bisa, cu e tabata 
ruta pa bai Punto Fijo, manera 
e sa haci caba den fin di siman, 
y a confronta cu e problema 
aki. Otronan ta bisa, cu e tabata 
participa na un competencia di 
piscamento. E motibo aworaki 
no ta relevante, pero si pa salba 


nan bida. 

Despues a drenta informacion, 
cu a surgi problema cu e motor 
y tabata e yate Thyfoon, cu a 
logra di tow Wet Dreams, y den 
compania di boto di Maritieme 
Politie, mas algun yate cu a 
compaña Wet Dreams pa yega 
den oranan mas laat di anochi, 
sano y salvo na Bucuti Yacht 
Club. 

Apertura di shopping mall na Aeropuerto, ta forma parti 
di 172 miyon florin cu AAA N.V. lo sigui invert te 2012 



MINISTER ing. Edison Bries- 
en, kende a efectua apertura di 
shopping mall na Aeropuerto 
Internacional, Reina Beatrix, 
a bisa cu esaki ta un proyecto 
cu nan a cuminsa 2 aña pasa, 
ya cu si Aruba kier keda den e 
“grandinan”, no por keda na 
solamente aeropuerto, pero e 
mester bira un combinacion di 
actividad y asina genera mas 
entrada pa AAA N.V. 

Pesei ta un cambio grandi a 
tuma lugar den e parti di e 
terminal aki, ya cu e pasahero 
awendia, ta exigi hopi y como 
tal mester keda den compe- 
tencia. Mester bisa, cu e mall, 
maske chiquito, keda masha 
bunita mes. 

Di acuerdo cu Minister ing. 
Edison Briesen, mirando tur e 
desaroyo cu ta tumando lugar 
na Aeropuerto, por bisa cu ya a 


inverti mas di 60 miyon florin, 
no solamente den up-grading 
di e edificio, pero tambe pa 
amplia e pista di aterizahe y 
otro facilidadnan pa cu segu- 
ridad den aviacion. 

Minister ing. Edison Briesen 
awe ta bisa di ta sumamente 
contento cu AAA N.V. a firma 
un convenio cu un partner 
stratetigo manera Schiphol 
Group B.V.. Hopi biaha no 
tur biaha, Gobierno ta haya 
sosten pa cu su plannan, pero 
awe tur hende ta consciente di 
partnership aki ta fruto so el a 
trece pa AAA N.V. 

Presente n’e anochi di ap- 
ertura aki, nos por a mira 
Managing Director di Schiphol 
Group, Jacques Greitemann, 
Prome Minister Nel Oduber, 
otro miembronan di Conseho 
di Minister, varios miembro di 


Parlamento y representacion 
di tur sector di Aruba. E tabata 
un anochi ameno. 

Manera Peter Steinmetz a de- 
clara, e anochi aki tabata un di 
e dianan special pa AAA N.V., 


ya cu e ta simbolisa e progreso 
di Aruba y di su aeropuerto, 
pasobra for di 2004 y te cu 
2012, un total di 172 miyon 
florin lo worde inverti den 
Aeropuerto. 


Abogado mr. David Kock 

“Accion di Ministerio Publico mas bien 
ta uno di desesperacion” 



ABOGADO di e rumannan, 
Satish y Deepak Kalpoe, mr. 
David Kock, no sa con pa cali- 
fica e accion di parti di Min- 
isterio Publico pa bai over un 
biaha mas na nan detencion, 
relaciona cu e caso di Natalee 
Holloway. 

E ta parce mas bien un accion 
di desesperacion, caminda 
supuestamente un di tanto 
grupo di polis Hulandes 
cu a bin Aruba, awor lo a 
haya pruebanan palpable y 


concreto, pa detene su cli- 
entenan y tambe Joran van 
der Sloot. 

“Mi ta di opinion cu no tin 
base at all pa haci esaki, pero 
manera por sa, lei ta duna 
autoridad e.o. na Ministerio 
Publico cu ta wordo malusa, 
manera ta pasando aworaki”, 
segun mr. David Kock. 

E abogado no ta sinta warda te 
ora cu su clientenan keda pre- 
senta dilanti di Huez Comis- 
ario, pero for di diarazon 
anochi caba, a haci peticion 
pa un par di caso hudicial, cu 
e abogado ta spera cu nan lo 
ser trata a corto plazo, unda 
mr. David Kock ta demanda 
libertad inmediato pa su cli- 
entenan. 

Pero hunto cu e casonan hudi- 
cial aki, David Kock a entama 


mas caso, ya cu mirando e 
accion di Ministerio Publico, e 
tambe ta tuma tur clase di me- 
dida pa contraresta tur ponen- 
cia di Ministerio Publico pa cu 
detencion di su clientenan. 

Un di e casonan entama ta, cu 
Ministerio Publico no kier pa 
un solo abogado defende e dos 
rumannan Kalpoe. Ta di unda 
a sali cu tal ponencia y esaki 
lo wordo bringa den Corte cu 
un di tanto casonan cu David 
Kock a entama 

David Kock a cuestiona e dra- 
ma cu polisnan a haci ora di 
detencion di e rumannan Ka- 
lpoe. E team di investigacion 
por a pidi nan pa presenta na 
warda, y nan lo a bai, manera 
nan a bin ta haci, cada biaha 
cu kier a papia cu nan. Polis a 
drenta e cas, manera ta trata 
aki di criminalnan peligroso 


y ta cla pa hui, pues un accion 
totalmente for di sla. 

“Mi kier remarca, cu Ministerio 
Publico tambe mester corda cu 
tur esaki ta bai trece atrobe 
e periodistanan Mericano, 
kendenan for di momento cu e 
noticia aki a bira conoci, a bin 
ta cuestiona atrobe, cu canti- 
dad di yamada telefononico, 
e-mail, etc. 

Tur hende sa con Aruba a 
worde critica te cu el a afecta 
nos turismo, cu noticia nega- 
tivo”. 

“Pesei mi ta bisa, cu si Min- 
isterio Publico no tin un bon 
motibo pa haci esaki, mi ta 
spera cu nos politiconan y 
gobernantenan mester bai 
tuma paso contra di Ministerio 
Publico”, segun abogado mr. 
David Kock. 


Retiro di trahadornan 
di hospital ta un skop di 
Minister Wever contra e 
hendenan aki 

DURANTE conferencia di 
partido RED, Rudy Lampe a 
elabora riba e inhusticia con- 
tra e trahadornan di hospital. 
E1 a bisa cu ta lamenta profun- 
damente cu trahadornan di 
hospital a haya carta di retiro 
caminda cu tin un responsabel 
pa cu e retiro di e personanan 
aki y su nomber ta Minister 
Booshi Wever. 

Lampe ta bisa cu Wever tin 
control riba AZV, riba raad 
van toezicht di hospital, e 
tin influencia riba directie di 
hospital, el a skop obispado for 
di regentenraad di hospital y 
awor el a duna e trahadornan 
un skop. “Minister di Salubri- 
dad Publico, specialista den 
parti skop”. 

RED ta condena e situacion 
aki crea pa Minister Wever 
pa responde na su interesnan 
particular, pasobra na e mo- 
mentonan aki Minister Wever 
kier debilita hospital pa asina 
e por bin cu e hospital nobo 
pa responde na interesnan 
di empresarionan di Spaña y 
un empresario local amigo di 
Minister Wever. 

Si no ta asina, e ora con por 
splica cu na momento cu e 
poblacion ta creciendo y cu 
mester di mas servicio di hos- 
pital, ta bai kita trhadornan 
for di hospital, segun Rudy 
Lampe. 

Mas aleu lider di RED a bisa cu 
nan ta pone un responsabel pa 
e situacion fastioso aki cu ta 
retira trahadornan arubiano 
for di hospital, mayoria di nan 
cu a caba di haya un opleiding 
via di EPI pa nan haci e fun- 
cion ey. Nan a wordo upgrade 
pa esaki y awor nan ta haya 
un skop di parti di Minister 
Wever y ta haya nan retiro 
for di e funcion cu nan tin na 
hospital. 

Finalizando Rudy Lampe a 
bisa cu nan ta spera cu sindi- 
cato di hospital y tur otro 
sindicato uni forza pa para 
e inhusticia aki di Minister 
Booshi Wever. 

Andin Bikker: 

A pesar di nota un redoblacion den prijs di crudo, na 2005 WEB 
ta inverti 48.1 miyon den boileman cu ta kima fuel oil 


SIMAN pasa Andin Bikker a de- 
clara cu finalmente el a haya e 
documentonan di WEB y Elmar y 
cu el lo analiza esakinan. El a bisa 
cu el a estudia e jaarrekenigen di 
2005 y 2004 caminda cu loke e 
por a constata cu esun di 2005 
ta delinea cu e prijs di petroleo 
di december 2004 a subi di bao 
di 20 dollar bai te casi 50 dollar 
na fin di 2005. Sin embargo, di 
forma incomprendibel, segun 
Bikker, na 2005 ta cumpra pa 48.1 
miyon, 24 megawatt di boilernan 


cu ta kima fuel oil. E ta bisa esaki, 
pasobra si como WEB ta wak cu 
den termino di 1 aña e prijs di 
petroleo practicamente a mas cu 
redobla y asina mes ta tuma e de- 
cision cu ta cumpra 24 megawatt 
di capacidad dependiendo di fuel 
oil. Pa lider di PDR aki a tuma 
un decision cu tin nos caminda 
cu nos ta awe caminda cu nos ta 
depende completamente di fuel 
oil y esey e ta considera lamenta- 
bel. “Esnan cu a tuma e decision 
akinan y Gobierno pa falta di 


vision como accionista mayoria- 
tario mester responsabiliza nan 
mes na pueblo, pasobra na final 
di dia, goberna ta goberna cu vi- 
sion”.Loke ta mas tristo ta cu un 
di e 10 puntonan di campaña na 
2001 di e partido den gobierno 
awor aki tabata cu lo reduci prijs 
di awa y coriente, pero por a wak 
cu durante tur e añanan nan no 
a haci nada y pa colmo a laga un 
decision wordo tuma cu practi- 
camente awor tin pueblo rehen, 
Bikker a conclui. 


Tur hende mester cumpli cu e ley di fouillering 

No mester ta sospecho pa wordo fouiller 


ALTO comisario di polis, Peter 
de Witte ta informa pa medio 
di un comunicado di prensa cu 
manera ya caba a wordo publica 
den prensa varios biaha, desde 
5 di april 2005 a bin un cambio 
den e ordenanza di armanan di 
candela. E cambio aki ta ofrece 
Ministerio Publico e posibilidad 
pa agentanan policial, despues 
di a haya apoderacion di un huez 
comisario, riba cierto dianan, na 
lugarnan determina y durante 
cierto oranan (maximo 12 ora), 
realiza un fouillering preventivo 
den buskeda di armanan di can- 
dela ilegal. Tambe por realiza, 
despues di haya autorizacion di 


huez comisario, registracion di 
autonan como tambe pakinan y 
maletanan. 

DE Witte ta bisa cu esaki ta un 
cambio grandi pasobra ante- 
riormente fouiller un hende of 
registra autonan solamente por a 
wordo haci na un persona cu se- 
gun e Wetboek van Strafvordering 
por a wordo considera sospecho- 
so.Awor no mester tin un persona 
como sospechoso pa realiza e 
fouillering preventivo. Abase di e 
cambionan di ley awor tur hende 
por wordo fouiller sin cu e mester 
ta un sospechoso. 

MINISTERIO Publico y Cuerpo 


Policial ta spera pa medio di esaki 
pa por saca e mayor cantidad 
posibel di armanan di candela for 
di nos comunidad y asina reduci 
e porcentage di incidentenan cu 
tiro y menaza cu armanan di 
candela.E medida aki ta duna 
polis hopi mas autoridad, pero su 
obehetivo esencial ta pa por actua 
contra e criminalidad di armanan 
di candela y aumenta di e forma 
aki e seguridad di un y tur riba 
caya.Finalizando Alto Comisario 
di Polis ta indica cu un y tur ta 
obliga pa coopera cu e ley aki y 
si nenga e persona en cuestion ta 
haci su mes culpabel na un hecho 
castigabel. 



Huez hulandes a aproba 
traslado di Joran v.d. 
Sloot pa Aruba 


SEGUN informacion di ABC news, un huez hulandes a aproba 
diahuebs e traslado di Joran v.d. Sloot, sospechoso den e desa- 
paricion di e studiante mericano Natalee Holloway na 2005, pa 
Aruba. 

E caso aki a wordo trata den un sala sera cu a dura menos di 
mei ora na Arnhem. Huez a bisa cu van der Sloot a wordo aresta 
corectamente, habriendo asina e caminda pa e wordo traslada 
pa Aruba, segun fiscal Dop Kruimel lo a bisa den un entrevista 
telefonico. 

Kruimel a bisa cu Joran lo wordo manda Aruba den algun dia, 
mientras cu e abogado di Joran na Hulanda, Leon van den Eeden, 
a critica e decision di manda su cliente pa Aruba despues cu el a 
traha duro pa rehaci su bida na Hulanda. 

Tata di Natalee a bisa diahuebs anochi cu e hunto cu un team di 
expertonan lo busca e curpa di su yiu muher den e awanan rond di 
Aruba despues di e recien re-aresto di e 3 sospechosonan den e caso. 
Dave Holloway a bisa AP cu e ta kere cu e curpa di su yiu muher 
a wordo tira den awanan hundo di lama, mas hundo cu esunnan 
caminda a wordo busca caba. El a bisa cu e ta basa e pensamento 
aki riba conversacionnan cu un agente policial y expero forensico 
priva. “Ta mescos cu esaki: nos a busca den tur e areanan riba 
tera...ta conocemento general na e isla cu si un hende lo kier 
deshaci di un curpa, el lo bai den oceano”, Dave Holloway lo a 
comenta den un entrevista telefonico. 

Detencion di e rumannan Kalpoe y Joran v.d. Sloot a bolbe duna 
bida na e storia di Natalee Holloway den tur medio di comuni- 
cacion internacional, specialmente na Merca, caminda ya caba 
diferente di e agencianan di noticia a yega of ta preparando pa 
bin Aruba pa raporta directamente riba e caso aki. 

Ta spera cu e biaha aki, si despues di 2 aña a dicidi di detene e 3 
hobennan aki, cu e biaha aki si lo por tin pruebanan contundente 
den e caso di Holloway, de lo contrario, nos sistema hudicial lo 
ta atrobe e tema di conversacion y discusion internacional, cual 
ya caba den pasado a wordo practicamente lastra. 

Studiantenan di EPI ta reacciona riba director 

Arturo Oduber 

Nan lo hiba e caso corte pa asina defende nan derechonan 



TABATIN un cambio den e 
sistema di examen na EPI cu 
a pone e studiantenan lanta. 
Despues di un entrevista real- 
iza cu director di EPI caminda 
el a splica kico ta e problema 
cu cierto alumnonan den 
examen klas tin na e momen- 
tonan aki. E declaracionnan 
aki no a cai den bon tera 
serca e alumnonan y a tuma 
e decision cu nan lo cana e 
caminda legal pasobra nan no 
ta di acuerdo con a introduci 
e cambionan den sistema di 



examen cu nan ta considera 
cu ta perhudicanan. 

Gilmar Croes, un di e alum- 
nonan a duna di conoce cu 
sr. Oduber, director di EPI a 
trese diferente punto cu cual 
nan no ta di acuerdo cu nan. 
Un di nan ta cu e studiantenan 
mes no kier acepta un chens 
extra cu scol ta ofrece. Como 
studiantenan di examen klas, 
segun Gilmar, ta hasta sinti cu 
sr, Oduber no a splica e con- 
tenido di nan protesta. 

E1 a splica cu a reuni cu tur e 
studiantenan di examen klas 
y e siguiente paso cu a dicidi 
di wordo tuma ta pa pone e 
caso den man di abogado y 
lo bai te con leu cu tin cu bai 
pa haya e resultado cu e stu- 
diantenan ta pensa ta husto 
como studiante. Cu esaki e 
kiermen ta cu ora el a lesa den 
corant cu sr. Oduber ta bisa cu 
nan a duna e studiantenan e 
oportunidad pa traha her den 
luna di december cu ta 10,11 
y 12. Esaki ta corecto, pero e 
sistema cu nan a implementa 
no ta e manera cu e studi- 
antenan a desea, den otro 
palabra, ta pone un her cu ta 
na conveniencia di e sistema 
nobo cu a presenta. 

Pa loke ta e declaracion di sr. 
Oduber cu a bisa cu e cambio- 
nan implementa ta un mihor 
esneñanza, Gilmar Croes ta 
bisa cu esaki ta depende di 
loke ta interpreta bao un mi- 
hor enseñanza. 

Antes tabatin un examen cu 
tabata consisti di 2 toetsmo- 
ment. Na EPI un semester ta 
consisti di 2 periodo caminda 
den cada periodo tin lesnan cu 
ta completamente diferente 
di e otro periodo. Si e cam- 
bionan aki tabata pa lesnan di 
mesun contenido cu ta traha 
un examen no lo tabatin prob- 
lema cu e cambionan. Gilmar 
Croes no ta compronde pa 
kico ta bin cambio si tabatin 


un sistema cu ta traha bon pa 
varios aña y esey ta e prob- 
lema cu e studiantenan tin. 
Es decir, a scohe pa hinca 2 to- 
etsmoment den un solo biaha 
siendo cu e 2 toetsmoment 
ta cosnan completamente 
diferente. 

Mas aleu el a bisa cu si nan 
kier acepeta e oportunidad, 
pero e contenido di dje ta 
nan problema, e manera cu 
e ta wordo hinca. “Con bo ta 
trese un cambio pa studiante 
si ni e maestronan cu ta duna 
examenvak tabata prepara pa 
e cambio cu nan a introduci, 
pasobra nos a haya un carta 
awe cu ta mustra cu e cambio- 
nan a bin di aña 2006 y nan 
no a pasa riba preto cu blanco 
pa e studiantenan y nan no a 
prepara pa e cambio”, Gilmar 
Croes ta duna di conoce. 

For di entrevista cu director 
di EPI por conclui tambe cu ta 
net e grupo di alumno cu no 
a pasa nan examen cu exito 
ta esnan cu ta protestando 
contra e sistema nobo di EPI. 
Gilmar Croes ta bisa cu esaki 
no ta berdad. E ta bisa cu den 
e protesta aki tin listanan di 
studiantenan cu promer biaha 
nan a drenta examen klas. E ta 
considera cu tipo di declara- 
cionnan asina ta pretextonan 
pa desvia di e contenido di lo 
cual e studiantenan ta luch- 
ando pe. 

Tin aproximadamente entre 
50 pa 80 alumno cu ta para 
tras di e cartanan cu a wordo 
manda pa e.o inspector, na e 
propio director Arturo Odu- 
ber, etc. 

Mientras cu e caso wordo 
trata, e studiantenan lo par- 
ticipa den e sistema nobo pa 
mustra cu nan si kier participa 
den inovacion, aunke nan 
ta considera cu inovacion 
mester wordo prepara adecu- 
adamente pa asina por forma 
parti di dje. 

Minister Marisol Lopez Tromp a anuncia construccion di scol basico na Kudawecha 



MINISTER drs. Marisol Lopez- 
Tromp ta informa cu diabierna 
30 di november awor lo inicia 
construccion di e scol basico na 
Kudawecha. Gobierno a opta pa 


construi un scol nobo na Noord 
a base cu e poblacion den e 
distrito di Noord a crece hopi 
den ultimo añanan y e scol ba- 
sico publico di Washington na 


Noord a surpasa su capacidad 
maximo. 

E scol basico na Kudawecha 
lo ta situa net patras di e veld 
di Kudawecha. E scol basico 


lo conta standard cu 12 klas 
y un gymzaal. E inversion di 
construccion di e scol aki ta di 
6.45 miyon florin. Minister drs. 
Marisol Lopez-Tromp por medio 
di AWEMainta ta invita henter 
Aruba especialmente Pueblo di 
Noord y Kudawecha pa asisti 
n’e inicio di e construccion di e 
scol bascio cual lo tuma lugar 
diabierna 30 november 2007 
net patras di veld di Kudawecha 
pa 4’or di atardi. 

Ademas di e scol basico na 
Kudawecha Gabinete Oduber 
IV tambe lo cuminsa pronto 
cu renobacion di ex-Mater Dei 
School pa ubica structural- 
mente muchanan cu dificultad 
den siñamento (moeilijk ler- 
ende kinderen). 

Un otro scol cu ta den pipe-line 


pa renobacion completo ta 
Paulus School na San Nicolas. 
E ultimo mantencion na Paulus 
School na San Nicolas a sosode 
na aña 1992 durante Gabinete 
Oduber I. Na aña 2007 cu ta 
15 aña despues atrobe un Go- 
bierno di Gabinete Oduber cu 
asignatura social democrata di 
partido MEP ta bolbe duna e 
prioridad na Paulus School. 

Minister drs. Marisol Lopez- 
Tromp kende tin un compro- 
miso cu mehoracion di calidad 
di enseñansa na Aruba ta hopi 
contento cu e construccion di 
e scol basico di Kudawecha y e 
otro proyectonan di renobacion 
ta cuminsa pronto. Cu e scol aki 
Gabinete Oduber IV ta sigui in- 
verti den futuro di Aruba. 



O 582 4684 


Servicio cu bo 
porconta riba dje! 


liniHI" 


M 

Desperdicio residencial 


Desperdicio grandi y di jardin 




Servicio Septico 


Jama nos pa mas 
informacion 


aruba 


Pa clarifica tur diferencia di 
opinion cu portin, Minister 
drs. Marisol Lopez Tromp a 
reuni cu SMOA y OCCA 



DIALUNA 19 november ul- 
timo, Minister drs. Marisol Lo- 
pez-Tromp a reuni cu Directiva 
di SMOAy tambe representante 
di OCCA (Ouderen Commissie 
Colegio Arubano) tocante desa- 
royonan na Colegio Arubano. 

E reunion aki tabata hopi fruc- 
tifero y Minister drs. Marisol 
Lopez-Tromp y SMOA a yega 
na palabracionnan concreto pa 
sigui stimula e bon cooperacion 
y comunicacion cu otro. 

Meta di e reunion tabata pa 
papia tocante desaroyonan na 
Colegio Arubano. Minister drs. 
Marisol Lopez-Tromp y SMOA a 


papia habri tocante e raport di 
evaluacion di Colegio Arubano, 
resultadonan di Nationale To- 
ets, Boekenfonds, expansion di 
personal (e.o. specialista den 
IT, trahador social), drecha- 
mento di instalacion electrico 
na Emma School, Centro De- 
portivo Playa y tambe drecha- 
mento di Colegio San Nicolas. 

Minister drs. Marisol Lopez- 
Tromp ta contento cu e reunion 
a bai den un bon ambiente y 
ta desea cu lineanan di comu- 
nicacion y cooperacion keda 
habri pa garantisa desaroyonan 
positivo den enseñansa. 

Rumor insistente cu benta di Valero 
Aruba cu Petrobras ta cla pa tuma lugar 

DEN e dianan aki e rumornan creciente ta cu Valero ta cla pa 
bende e refineria di Aruba cu Petrobras. 

David Smith, vocero di Valero na Aruba a bisa cu esaki no ta 
berdad, pero keto bai e rumornan ta sigui crece. Hasta por a 
lesa den petroleumworld.com cu e rumor aki a wordo progaga 
manera un strena, esta cu e refineria mas grandi di Merca, 
Valero, ta practicamente cla pa pasa over e refineria na Aruba 
pa Petrobras. Si e deal sigui, Petrobras probablemente lo kier 
haci un circuito cu su refineria na Aruba y e refinerianan di 
Barrancabermeja, Colombia y Esmeraldas na Ecuador, segun 
petroleumworld. 

SNBA ta preparando pa 
cualkier desaroyo cu por 
bin pariba di brug 

PRESIDENTE di SNBA, hende. Planeadornan ur- 
Roland Peterson ta bisa cu bano, arquitectonan, medio 
San Nicolas por biba cu of sin ambientalistanan, educacion, 
refineria y esey a keda dem- salubridad, etc nan tur ta 
ostra den pasado caba. wordo envolvi, pasobra nan 

Tumando un worst case ta forma parti di e desaroyo. 
scenario, cu e refineria bai, Awor aki tin diferente cosnan 
hendenan di pariba mester ta canando, actualmente 
ta prepara y bin cu diversi- no tin un proyecto grandi 
ficacion pa laganan bin cu pa bin cu nes awor, pero ta 
otro cosnan cu por substitui scuchando y mirando bon 
e refineria. Ta pesey ta infor- kico ta e proyectonan cu tin y 
mando miembronan di SNBA hendenan cu ta interesa den 
y pueblo pa nan ta prepara pa San Nicolas. 
cualkier cambio cu bin nan Concluyendo Roland Peter- 
por ta bon informa. son a bisa cu kier keda cu 

Na e momentonan aki SNBA dos pia riba tera pa mustra e 
tin un aproximacion holistico miembronan y dunanan in- 
caminda cu kier envolvi tur formacion di loke ta bai bin. 


PDR dispuesto pa yuda elimina BBO 

Pero na un manera prudente 
y factibel sin gaña pueblo 


ANDIN Bikker, lider di partido 
Democracia Real (PDR) papian- 
do di e discusion cu tin rond di e 
eliminacion of no di BBO a bisa 
cu PDR a duna di conoce caba 
cu lo haci nan maximo esfuerzo 
pa studia si por kita BBO. 
Bikker ta bisa cu partido AVP ta 
brazando basta di e issuenan, 
manera ta esun di BBO y tambe 
esun di energia alternativo. 
Esaki ta duna e lider di PDR e 
satisfaccion cu cosnan cu nan 
ta trese dilanti di interes general 
ta bon mira y ta issuenan cu ta 


bale la pena pa otro partidonan 
join. 

Papiando riba BBO, el a bisa cu 
mester ta cauteloso, pasobra 
no por bai priminti cosnan 
solamente pa haya sosten di 
pueblo y por ta despues nan ta 
bai kere cu efectonan ta bai ta 
hopi mas visibel. 

Pa e motibo aki Andin Bikker 
ta adverti pueblo cu e situacion 
pa e gobierno nobo cu lo bin, 
caminda nan lo tuma e reto, 
y si bin un bon propuesta riba 
mesa y cu ta factibel, PDR lo ta 


dispuesto pa yuda kita e BBO. 
Pero loke mester bin prome ta 
un revision riba e aumento di 
invoerrechten cu a tuma lugar 
aña pasa na juni, pasobra cu 
esaki pueblo lo sinti un mayor 
alivio. 

Concluyendo Andin Bikker a 
bisa cu PDR ta dispuesto na 
un manera prudente pa yuda 
kita BBO, pero e mester keda 
factibel y no lo kier gaña pueblo 
primintiendo cosnan cu kizas 
no por wordo cumpli. 


Roland Peterson: 

Maske ta laat, desaroyo 

na San Nicolas lo bin 


PRESIDENTE di San Nicolas 
Business Association, SNBA, 
Roland Peterson a comenta 
riba e anochi informativo cu e 
asociacion tabatin siman pasa 
na YMCA. 

E1 a bisa cu a invita sr. Michael 
Kuiperi como orador, kende ta 
un icono den turismo. Kuiperi 
a papia di turismo en general, 
pero particularmente kico tur- 
ismo por nifica pa San Nicolas. 
E1 a papia di nos historia, tempo 
cu Lago a bin con San Nicolas 
tabata caminda tabatin tun cos 
pariba di brug, y hasta por a 
bisa cu San Nicolas tabata un 
modelo pa un ciudad. 

Despues di seramento di Lago 
cu a afecta economia di Aruba y 
mester a bin cu diversificacion, 
door di e situacion economico 
aki e fenomeno turismo a bin y 
esaki a desaroya solamente na 
un banda di e isla. 

Den opinion di Roland Peter- 
son, San Nicolas tin e ingredi- 
entenan pa desaroya turismo 
tambe, y tipo di puntonan asina 
Kuiperi a trese padilanti, pa 
mustra e posibilidadnan cu tin 


pariba di brug. 

Mas aleu presidente di SNBA a 
bisa cu nan motto ta ‘trahando 
brug cu e pueblonan di pariba di 
brug’. Nan ta informa miembro- 
nan y pueblo di pariba di brug 
mas tanto posibel pa cualkier 
cambio cu bin, cu of sin refin- 
eria. Den pasado a demostra 
cu nan por sobrevivi y ta bai 
demostre un biaha mas. 

Un di e puntonan cu a wordo 
tresi dilanti e anochi ey ta cu 
mester sigui haci propaganda, 
mester sigui cu e desaroyo 
pa San Nicolas, pasobra San 
Nicolas tin e ingredientenan, 
tin e beachnan, e hendenan, 
e lugarnan y e infrastructura, 
aunke falta un bon caminda. 
SNBA kier laga su miembronan 
y hendenan pariba di brug sa cu 
tin e ingredientenan pa turismo 
na San Nicolas y cu por cuminsa 
den e direccion ey. 

Roland Peterson ta bisa cu 
si cualkier desaroyo bin na 
Seroe Colorado, nan no lo ta 
contra, pero si nan kier wordo 
bon informa pa asina nan por 
informa nan miembronan kico 


ta pasando. No por ta asina cu 
un desaroyo grandi asina bin 
y un dia ta lanta y ta mira cu e 
tey, e hendenan mester sa di e 
desaroyo y nan mester wordo 
bon informa. 

Si e ta bisa cu e nan lo kier 
cuminsa cu cosnan chikito y 
asina cuminsa crece, pero esaki 
no kiermen cu nan no lo kier e 
desaroyonan grandi, pero pa 
esakinan nan mester ta bon pre- 
para y informa y ta esey ta loke 
SNBA ta haciendo awor aki. 
Peterson ta bisa cu tin diferente 
proyecto den pipeline pero nan 
no kier sali, pesey e ta bisa cu ta 
bai bin un situacion na Aruba 
caminda cu no lo por traha nada 
mas pabao di brug, pasobra 
practicamente no por hala rosea 
mas pabao di con yen e ta. Pesey 
laat of trempan nan mester bai 
pariba, y asina e lugar ta bai 
desaroya. 

“Nos ta para dilanti un era nobo 
unda nos ta bai haya e desa- 
royo na San Nicolas, e ta hopi 
tempo laat, pero e ta bai bin si, 
mi ta kere” Roland Peterson a 
finaliza. 

Ministerdrs. Marisol Lopez-Tromptabatin encuentro cu studiantenan di I.P.A. 

contento cu e atendencia y 
tambe cu e aporte cu e studian- 
tenan a duna pa haci e encuen- 
tro exitoso. Pues Minister drs. 
Marisol Lopez-Tromp ta aprecia 
cu studiantenan ta tuma nan 
tempo liber pa papia tocante 
enseñansa na Aruba. Esaki ta 
mustra e interes, amor, pasiony 
e compromiso fuerte cu e futuro 
maestro ta sinti pa enseñansa 
na Aruba. 

Por ultimo Minister drs. Mari- 
sol Lopez-Tromp ta gradici 
tur studiante di IPA cu tabata 
presente cu nan presencia y 
aporte. Alabes Minister drs. 
Marisol Lopez-Tromp ta desea 
p’e lineanan di comunicacion 
cu e studiantenan por mantene 
habri pa traha na bienestar di 
nos enseñansa na Aruba. 


Awe tin ultimo Rosario Bibo 
pa aña 2007 na Alto Vista 


AWE diabierna 23 di november lo tin e ultimo Rosario Bibo p’e 
aña aki na Kapel di Alto Vista. Lo cuminsa resa pa 7 ‘or di anochi 
y ta pidi tur hende pa trece un flashlight y e Misal di Pueblo. 
Como cu nos ta para na fin di aña, lo gradici Señor p’e aña cu ta 
cabando y pidi’e su bendicion p’e ultimo dianan, specialmente awor 
cu nos ta drentando den temporada unda cu nos Fe ta exigi di nos 
pa pone mas atencion na biennan spiritual cu material. 

Tambe nos tin cu pidi Dios su forsa pa acompaña nos durante e 
aña di hubileo di Diocesis di Willemstad cu ta inicia diadomingo 
25 di november. 

E comision organisador ta invita tur fiel pa asisti n’e Rosario Bibo 
awe diabierna y pidi Birgen di Alto Vista pa intercede pa nos grandi, 
nos hobennan y henter e comunidad di Aruba por sigui prospera 
den felicidad. 



Programa Special 

Semper un paso dilantl.) 

E cliente promé ! 


Mira W.E.B. Aruba N.V. 
su video corporativo 

Surpasa loke 
e cliente ta spera” 

na: 

ATV15 

Diaranson, 28 di november- 7:00 pm 
Diahuebs, 29 di november - 7:00 pm 
Dialuna, 3 di december - 7:00 pm 

TeleAruba 

Diamars, 27 di november - 7:00 pm 
Diaranson, 28 di november - 7:15 pm 
Diabierna, 30 di november - 7:15 pm 




WATER- EN 
ENERGIEBEDRIJF 
ARUBA N.V. 



DIALUNA 19 november ul- 
timo, Minister drs. Marisol 
Lopez-Tromp a tene un encuen- 
tro cu studiantenan di e “initiéle 
opleiding” di IPA. Meta di e 
encuentro tabata den cuadro 


di hisa calidad di enseñansa 
na Aruba pa papia tocante nan 
experiencia na IPA y tambe kico 
nan ta sugeri como puntonan 
di mehoracion pa nos ense- 
ñansa na Aruba. Esaki ta un di 


e metanan principal di e Plan 
Nacional di Enseñansa. 

E encuentro tabata hopi fructif- 
ero: Studiantenan por a papia 
di un forma hopi habri riba nan 
experiencia n’e scol cu Minister 


drs. Marisol Lopez-Tromp y 
duna sugerencianan hopi prac- 
tico y al caso pa optimalisa nos 
enseñansa. 

Minister drs. Marisol Lopez- 
Tromp di su banda tabata hopi 

EquatroRnan pa 
combati abuso di mucha 
den nos comunidad 



cibi y duna informacion 
Ta sumamente importante pa 
un comunidad wordo educa. 
Hopi biaha abuso di mucha ta 
tuma lugar dor di falta di infor- 
macion y conocemento. 



Respalda 

Muchanan y nan mayornan den bo comunidad. Bo por brinda 
ayudo y apoyo na mayornan hoben of nobo. 


Reconoce 

e señalnan di abuso serca un mucha. Agresion, cambionan dras- 
tico den su comportacion, actuacion sexual inapropia, falta di 
cuido hygienico of marcanan. 


Raportá 

Si bo tin sospecho cu un mucha ta wordo abusa of neglisha: 
yama Bureau Sostenemi na telefon 588 1010 of 588 2984. 

E instancia aki ta e Centro pa conseho y coordinacion den caso 
di abuso y maltrato contra menor na Aruba. 


V A 

UO ALGEMENE ZIEKTEKOSTEN VERZEKERING 

Anuncio 

Tuma nota cu nos 
oficina ta sera awe 
merdia 

15.00r pa publico. 

Nos disculpa pa e 
inconvenencia. 




INTRODANS ta baila VANMANENMIX 


DIA 8 di december pa 4.00 pm y 8.00 pm na 
Cas di Cultura, publico por presencia e show di 
baile VANMANENMIX cu lo wordo presenta pa 
e grupo di baile INTRODANS, cu ta den e top 3 
di e mihor gruponan di baile na Hulanda. Gran 
parti di e show ta wordo dedica na e Maestro 
coreografo Hans van Manen (Commandeur 
in de Orde van de Nederlandse Leeuw) cu ta 
cumpliendo su 75 aña di bida, di cual mas cu 
50 aña el’a dedica na baile y coreografianan 
cu a gana premionan internacional di taya 
mayor. Conoci tambe como ”Mondriaan van 
de dans”, Hans van Manen su coreografianan 
ta yena cu humorismo y ta briya di frescura 
moderno. Ta pa e motibo aki cu su bailenan ta 
wordo frequentemente usa pa presentacionnan 
pa mucha y hoben, siendo cu adulto ta disfruta 
igualmente. Na Aruba lo wordo baila entre otro 
”Sticky Pieces” den cual e bailarinan lo plak 
na otro manera un bals, ”Polish Pieces” den 
cual e colornan di regenboog lo ta hunga e rol 
principal y tambe ”Bits and Pieces” den cual ta 
un lider so tin (porta e publico sa ta kende?). 
Awor tin e chens pa bin wak e obranan di baile 
di Hans van Manen, interpreta pa e 15 bailari- 
nan profesional di Introdans su ensemble pa 


hoben. E proyecto aki ta wordo haci posibel pa 
Cas di Cultura, Prins Bernhard Cultuur Fonds, 
Instituto di Cultura y AHATA. Carchi ta obteni- 
bel na Cas di Cultura y na Van Dorp, Dakota, 
Afls. 25,- pa adulto y Afls. 15,- pa hoben te 
cu 18 aña. Pa e workshopnan di ’lntrodans en 
danseducatie’ dia 6 di december por informa y 
inscribi na 582-1010. 






Un Cadeaubon di Giselle ta un regalo semper aprecia 




Den temporada di pasco aki 

Giselle ta invita henter pueblo di Aruba pa bin mira 


Decoracion di Pasco 

Slingers bunita, bala pa kerst- 
boom grandi, dorno pa kerstboom 
hopi estilo, lusnan 

Cosnan di hunga 

masha bunita, for di stroller, popchi, 
auto, te na avion, make-up set y hopi 
mas pa mucha homber y muhe 


Articulonan pa Cas 

cortina, cusinchi, paña 
di mes y hopi mas.. 


E pasco aki regala algo for di Giselle Department Store 


Ladies & Children Wear 


Lingerie Toys Household Articles 

Concierto 

di ( 

cu Ttca 6tct - sopratto 


Fecha: Diasabra 1 december 2007 
9 Ora: 8:30 p.m. 

^Q^JjQ Ltiga: Cas di Cultura 

Invitado special: Jack Tromp 

Director Musical: Pepe Gonzalez 


Entrada: Afl. 40,— pa adulto, Afl. 15,— pa hoben te 18 aña 

Carchi di venta na: Boekhandel Van Dorp Dakota, Esquire San Nicolas, Wacamaya Lottery Boegoeroei 



Mi ta recuperando 



Danki na Abo! 


NA prome luga mi kier a cumin- 
sa na gradici nos Señor Dios cu 
a guia e mannan di dr. Marcos 
Szomstein hunto cu su crew. 

Mi a yega Miami dia 15 october y 
ya caba pa su mañan mi tabatin 


mi prome afspraak pa bai haci 
diferente test cu ta necesario 
prome cu e operacion mes tuma 
lugar na Baptist Hospital. 

Cu un sonrisa riba cara y masha 
amable e nursenan a atendemi 
cu a haci cu tanto ami como mi 


mayornan tabata hopi relax y a 
sinti hopi confianza. Diahuebs 
dia 18 october e operacion mes 
a tuma lugar. 

E mainta ey mi a lanta hopi 
trankilo y a cuminsa prepara pa 
drenta hospital 1 or di merdia 


p’asina wordo opera 3 or di 
merdia. 

Despues cu dokter a sali for di 
kamber di operacion el a bai 
splica mi mayornan con tur 
cos a bai. El a bisa nan cu e op- 
eracion tabata un éxito, pero cu 
mester bai tene na cuenta cu ora 
mi lanta bek for di anesthesia 
mi ta bai tin hopi dolor, pero 
cu el a laganan pone un aparato 
banda dimi cu mi por primi un 
boton y mi lo ricibi un shot di 
remedi special pa dolor fuerte 
direct den mi curpa. 

DANKI n’e oracionnan di cada 
un di bosonan mi por bisa cu 
te dia di awe niun dia mi a sinti 
ningun dolor y mi no mester a 
haci uso di e machine y ningun 
otro remedi. Dokter mes a 
keda asombra y no por a kere. 
E tabata bisami pa mi no “ Play 
tough” pero mi tabata conteste 
cu mi no ta sinti niun dolor y cu 
misa cu esey ta paso ARUBA ta 
resando pami. 

Mi a keda 2 anochi den hospital 


acompaña pa mi ruman muher 
cu a bula bin te for di Hulanda 
pa sostenemi. Despues cu mi a 
sali for di hospital e Whirlpool 
Therapy a cuminsa y tambe e 
nurse cu tabata bin tur anochi 
pa haci e herida limpi. Dokter 
tabata hopi satisfecho cada cu 
e tabata wak e herida te cu el 
a duna “ ok” pa mi por a bolbe 
bek Aruba, as long cu mi “take 
good care” y keda tene e wound 
limpi. E1 a duna mi mama in- 
struccion con pa limpia e herida 
y mirando cu mi mama tin 5 aña 
caba ta haci e wound limpi no a 
dura mucho p’e dokter a bise cu 
e manera cu e ta haci e ta “per- 
fect”. Dus awor mi mama ta mi 
“ Professional Nurse” y mi tata 
ta su “assistant”, ken mihor cu 
nan pa take care di nan “ Preti 
Wowo”. 

Mi ta recuperando manera 
mester ta y mi a sinti cu ta mi 
deber di comparti esaki cu bo- 
sonan ya cu DANKI na boso nan 
mi ta asina leu. 

Lots of Hugs Jaycee 


Concierto Dominical “Donny Laclé” Un concierto di fin di aña 


hopi festivo 


DIADOMINGO awor dia 25 
di november lo tin, pa e ultimo 
biaha den 2007, un concierto 
di kita sombre den The French 
Steak House na Manchebo 
Beach Resort cu lo drecha beis 
di tur hende. Y ta bon pa re- 
marca tambe, cu diadomigo 
awor ta sera e di shete aña di 
existencia di Concierto Domini- 
cal Donny Laclé. 

E programa di diadomingo lo 
ta hopi varia atrobe cu algo pa 
tur gusto. 

E programa ta habri cu e banda 
“Latin Taste”. E banda aki ta 
consisti di un grupo di hoben 


cu ta dedica nan mes na musica 
cu hopi entusiasmo. Nan prome 
presentacion na januari den 
Concierto Dominical tabata 
un revelacion, asina bon nan 
musica a zona. E integrantenan 
ta Jean Paul Carrasquilla (sax 
alto), Edson Weller (prome 
trompet), Lito Figaroa (segundo 
trompet), Eduardo Maya (tercer 
trompet), Gregory Goedge- 
drag (sax soprano y cantante), 
Franklin Giel (trombon), Demis 
Thielman (guitara y cuarta), 
Edgar Ojeda (percusion), Mi- 
chaelBremo (drum), IrvingVis 
(percusion),Valentino Wernet 


(percusion), AldwinVis (baho), 
Christopher Otten (keyboard), 
y Gloria Vega (cantante). 
Despues e cantante hoben 
popular Edjean Semeleer ta 
presenta cu compañamento di 
“Banda Saus”. Edjean a caba di 
lansa su disco compacto nobo 
“Hey, ta Pasco” y naturalmente 
e lo canta algun cantica cu ta 
aparece riba e disco compacto 
aki. E disco compacto aki lo ta 
na benta tambe durante e con- 
cierto. Banda Saus, fiel colabo- 
rador di Concierto Dominical, 
ta consisti di e siguiente inte- 
grantenan: Roy Olive, Franklyn 


Kelly, Vanessa Olive y Nicole 
Blanco. E combinacion aki lo 
percura pa dushi musica di 
entre otro Pasco. 

E programa ta clausura cu “Ti- 
pico Arubano” cu lo deleita e 
presentenan cu musica crioyo, 
di tumba y wals te danza y 
mazurka. E integrantenan ta 
Ricky Kock y Omar Kock (fio), 
Edwin Tromp y Edwin Kock 
(guitara), Elio Dania y Tom 
Croes (cuarta),Theo Croes 
(tambor), Feli Geerman (wiri) 
y Mario Croes (maraca). Segun 
e musiconan aki ningun hende 
lo no keda sinta ora nan musica 


cuminsa resona den The French 
Steak House. 

Pues, amante di bon musica, 
percura pa bo t’ey diadomingo 
awor. Entrada ta gratis manera 
semper. Pero como cu e concier- 
tonan aki tin como meta tambe 
recauda fondo pa nos talento- 
nan musical hoben, lo pidi un 
donacion boluntario. 

E concierto ta cuminsa ll’or 
en punto y e biaha aki e lo caba 
algo pasa di l’or, mirando e 
cantidad di presentacion. Nos 
ta conseha tur hende si pa bini 
na tempo pa haya un bon luga 
disinta. 

Strategia di Minister President di bai 


costa Aruba miyones 


guera a y ta 

RUDY Lampe ta bisa cu nos tin 
un minister specializa den parti 
skop, (Booshi Wever), pero 
tambe tin un Promer Minister cu 
ta specializa den pleita, bringa y 
bai guera. Lampe ta bisa cu Min- 
ister President a bai guera den 
pasado cu Lago, e tabata den 
gobierno na 1985 y tabata kier 
mas placa y a menaza di hiba 
Lago corte, a bin cu diferente 
demandanan multimiyonario 
contra Lago y finalmente Lago 
kier a settle down y a ofrece un 
suma di 30 miyon dollar. Pero 
Nelson Oduber a nenga e oferta 
aki y kier a bai guera cu Lago y 
loke a pasa ta cu Aruba a perde 
caso den corte y mester a paga 
50 miyon florin. 


“Esey ta e strategia di sr. Nel- 
son Orlando Oduber. Bringa 
pa bai guera anto Aruba ta sali 
perdi. Mescos cu Esso Petrolera 
despues. Sr. Nelson Oduber a 
negocia malo, Aruba a perde 
miyones di inversionann di Esso 
Petrolera pa culpa di sr. Nelson 
Oduber cu na final di dia nan 
a dal nan porta sera despues 
cu Oduber no a cumpli cu nan 
despues di inversion di mas 
cu 1 miyon cu nan a haci, nan 
a perde e inversion y Aruba a 
perde inversionnan miyonario 
cu nan lo a inverti despues”, 
Rudy Lampe ta comenta. 

Awor sr. Nelson Orlando Odu- 
ber ta bai guera contra Valero. 


Lider di RED ta bisa cu unilat- 
eralmente ta bin cu cambio 
den leynan cu ta pone cualkier 
inversionista crea inseguridad 
pa su inversionnan pa futuro y 
ta bai guera cu Valero y Aruba 
ta bolbe sali perdi. 

Lampe ta considera algo abnor- 
mal pa pone BBO riba exporta- 
cionnan, e caso ta den corte y 
awor Valero a anuncia cu e ta 
dal su porta sera y ta anuncia 
retiro di contratistanan eyden, 
es decir hopi famia lo pasa un 
pasco malisimo, pa culpa di 
sr. Nelson Oduber cu ta hiba e 
strategia di bai guera, bringa y 
Aruba ta sali perdi, Rudy Lampe 
a finaliza bisando. 


Casonan penal cu lo keda trata diabierne awor 


23 di november 2007 Corte di Prome Instancia 


Horario 

Sospechoso 

Acto Castigabel 

08.15 

j.E.D. 

Ta acusa J .E.D. di a horta diferente articulonan fordi cas di un persona.Tambe e 



persona aki ta wordo acusa di a purba horta na appartementdi un otro persona. 



E caso akita bin dilanti Pro- Forma. 

08.15 

E.j.T. 

Ta acusa e personanan aki di posecion di un cantidad di cocaina. E caso aki ta 


R.V.L. 

bin dilanti Pro- Forma. 


M.M.M. 



E.G.H. 


08.30 

K.j ,T. 

F.A.G., J ,J ,v.N„ D.J ,D. y S.J ,H.M. cu excepcion di K.J ,T„ R.I.G., R.R.R.K. y 


F.A.G. 

K.G.T ta wordo acusa di conhuntamente cu un otro of otronan sende candela 


j.j.v.N. 

intencionalmente, mientras esaki ta crea temorpa peligeren general pa 


D.J ,D. 

propiedadnan. Tambe nan turta wordo acusa di participa na un organisacion cu 


S.J.H.M. 

tin como intencion comete delitonan. K.J ,T„ R.I.G., R.R.R.K. y K.G.T. ta wordo 


R.I.G. 

acusa di posecion ilegal di un arma di candela sin permiso di Ministerdi Husticia. 


R.R.R.K. 

Tambe K.J ,T„ R.I.G., R.R.R.K. y K.G.T. ta wordo acusa di conhuntamente cu 


K.G.T. 

otronan menaza personanan cu morto. K.J ,T. ta wordo acusa di maltrato severo 



hunto cu otronan. R.I.G., R.R.R.K. y K.G.T. ta wordo acusa di 



conhuntamente cu un otro of otronan intencionalmente prepara algun articulonan 



di antemano pa porcomete e delitonan. 


Lista di actividad pa distrito di San Nicolas 

TEAM di distrito di San Nicolas (DAS) conhuntamente cu comicionnan di bario y polis di bario ta 


informa comunidad riba e actividadnan pa e proximo lunanan den e distrito di San Nicolas. 

November 2007 


fecha 

bario 

Actividad 

25 

Zeewijk/Bernhardstraat, Hunto cu 

Ban Topa, celebracion dia intemacional di derechonan 


KPA i DSZ 

di mucha 


4or pm-7or pm 

Ta bai tin Dino Jump, animacion di Payaso Fastioso 


December 2007 


fecha 

bario 


1 

Mabon/Brasil kavel 

4or pm -7or pm 

Sinterklaas den bario di mabon/Brasilkavel 

Ta bai tin Sint cu Piet, Dino Jump muziek etc. 

3 

Yuana Morto Complex 

5or pm -12or am 

Celebracion ler aniversario di e fundacion 

8 

Yuana Morto Complex 

6or pm -12or am 

Celebracion Pesebre di Pasco 

16 

Zeewijk, parkeerplaats MISMA 

4or pm- 7or pm 

Union den Bario, Celebracion di Pasco 

Cena di Pasco pa habitantenan di 

Zee wij k/B ernhardstraat 

24 

Yuana Morto Complex 

5or pm-lOor pm 

Cena di Pasco pa bario 


JAZZ POEM GRAND 
TROPICAL CAFE 

Inspired by one simple beautiful evening of Jazz....at Grand 
Tropical Café. 

At the Seaport Renaissance Mall 

Our beautiful friends from USA.... 

They come here every year, sometimes twice a year...for a 
month or so 

They shared with my husband and I...and we already know 
About a nice and cozy Café, where tourists and locals go... 
A nice place on my beautiful island in the sun 
A place they visit, where they can listen to some music, 
relax and where talking is fun.... 

While drinking one of your favorite beer, mixed drink, cof- 
fee or rum 

They enjoy “Café Grand Tropical” or “Tropical Grand Café” 
Where it’s cozy and romantic during the week 
Where you can dance the week-end nights away ! 

Or just enjoy a Tuesday evening of good jazz, no pressure, 
no speed 

A lot of inspiration with only the best....come and see... 
My USA friends concern and wishes are 
For this unique and special place to stay 
We told them, it’s an Aruban “heartprint” 

It is here already for 12 and a half year !!! 

Taken good care of by a beautiful dutch couple with warm 
arubian blood 

Where the service is the best, proffesional, fast and under- 

stood 

With the warmth and loyalty of a good friend 
That’s why this poem was inspired, written and sent.... 

To be read by more tourists and locals as well 
To treasure “Grand Tropical Café” 

They’ve set a style in a very special way... 

Of enjoying Aruba by night....the “Tropical “ way... 
Thanks to Evert and Bettie, for being such wonderful host 
and hostess 

May God bless this cozy place....”Grand Tropical Café” 
And inspire you in many more ways.... 

You’ve reached levels of respect and love by tourists and 
locals 

People from Aruba, people from all over with your hard 
work and honesty 

Seaport Renaissance Mall is more special because of you ! 
We hope they know and that they will treasure this too ! 
Our congratulations and many many more years to come... 
Beacause of you our USA friends Bob and Irene....this poem 
was formed... 

Thankyou for your love and appreciation for our island... 
Thank you for making Aruba Your Home away from 
Home “ 

Thank God for all these blessings.in our hearts....and in 

silence “ 

Author : Ruthy “Lady Ruth” Vrieswijk-Bergen 
Aruba, November 2007 



& cor$*J' J/ Xoho 


Tel: 583-1400 FaX: 583-1444 


Pa mas informacion por tuma contacto cu Team di Distrito di San Nicolas na telefon 5841112. 

Uribe ta stop mediacion di Chávez 


DEN un buelta inespera, e 
gobierno di president Alvaro 
Uribe a pone fin na e media- 
cion cu e mandatario ven- 
ezolano Hugo Chávez a bin ta 
haci pa busca un intercambio 
di gueriyeronan preso pa 
rehennan cu ta den poder di 
rebeldenan na Colombia. 
Gobierno di Colombia a bisa 
den un comunicado breve cu 
e’la tuma e decision pasobra 
e’la adverti cu Chavez no me- 
ster a comunica directamente 
cu mando militar colombiano. 
Segun e comunicado, cu a 
worde lesá pa e vocero César 
Mauricio Velásquez na pala- 
cio di gobierno, e senador di 
oposicion Piedad Córdoba, 
cu tambe ta intermedia den e 


intercambio, ayama e coman- 
dante di ehercito colombiano, 
general Mario Montoya, pa 
telefon y poco despues a pasa 
e yamada pa Chávez. E parti- 
cipacion di Córdoba tambe a 
worde anula. 

“President Chávez a haci pre- 
gunta riba e secuestradonan” 
na e general, e comunicado 
a bisa y a resalta cu den un 
reunion di e mandatarionan 
di Venezuela y Colombia, na 
Chile dia 9 di november, Uribe 
a bisa Chávez cu e contac- 
tonan directo cu mandonan 
militar colombiano no ta con- 
veniente. 

E anuncio di Bogotá ta laga 
den un incertidumbre e posi- 
bilidad di liberación di por lo 


menos 45 persona secuestra 
pa FARC a cambio di cente- 
nar di rebeldenan deteni den 
prisonnan colombiano. Entre 
e rehennan tin tres contratista 
militar mericano y e ex candi- 
data presidencial colombiano 
Ingrid Betancourt, cu Francia 
ta trata di libera di un cautive- 
rio di casi seis aña, pasobra e 
tin nacionalidad frances. 
Aunque durante siman a surgi 
discrepancia entre Bogotá y 
Caracas riba e tema di e asina 
yama intercambio humani- 
tario, e anuncio di gobierno 
tabata sorpresivo pasobra e 
propio president Uribe a bisa 
diaranson cu e ta confia den 
e esfuerzo di Chavez y cu e 
ta spera cu FARC lo entrega 



Situa na Caya Milo Croes Tel: 5822303 
Habri di Dialuna pa Diasabra 9:00am - 6:00pm 


Ta fin di aña atrobe, y nos 
a caba di recibi mercancia 
nobo pa grandi y chiquito. 

Bishita nos na Manchito’s 
pa bo escoge bo mihor flus, 
dashi, caminsa y 
mucho mas 


Nos ta spera 
riba Boso, sin 


compromiso 



- Familairnan di Ingrid Betancourt: su casá J uan Carlos 
Lecompte, su yiu muher Melanie, su yiu homber Lorenzo, su 
mama Yolanda Pulecio y su ruman muher Astrid, cu president 
venezolano Hugo Chavez, na Francia. 


esnan secuestra na e manda- 
tario venezolano. 

E comisionado di paz di Co- 
lombia, Luis Carlos Restrepo, 
anochi a afirma den un entre- 
vista cu e canal di television 
RCN cu na principio di luna, 
durante un reunion bilateral 
na Santiago de Chile, Uribe 
a entrega Chávez fotonan 
di satelite y mapa cu tabata 
mustra un campamento den 
teritorio venezolano caminda 
Iván Márquez lo ta, cu ta mi- 
embro di hefatura di FARC. E 
reunion a tuma luga, durante 
e Cumbre Iberoamericana na 
Chile, e’la precisa. 

E cancelacion di e mediacion 
a worde sigui pa declaracion- 
nan di Chávez cu a molestia 
Uribe. 

Chávez a afirma dialuna cu 
Uribe a bisé di ta dispuesto 
pa reuni cu e lider di FARC, 
Manuel Marulanda. Como 
contesta, e gobierno di Uribe 
a bisa cu e comentarionan ey 
a worde haci den un reunion 
priva entre e dos presidentnan 
y a fiha dia 31 di december 
como fecha limite pa e me- 
diacion. 

E paro di e mediacion a resulta 
sorpresivo pasobra diaranson 
atardi ainda autoridadnan 
colombiano tabata tin elogio 
p’e. 

Uribe a papia diaranson di e 
“voluntad generoso” di Chávez 


y a bisa cu e ta spera cu su me- 
diacion lo logra liberacion di 
esnan secuestra, pero na mes 
momento e’la ratifica e orden 
na mandonan militar pa haya 
e paradero di e presonan. 

E president colombiano a bisa 
cu e ta dispuesto pa reuni cu 
Marulanda, pero despues cu 
queriya libera tur e rehennan, 
mas di 500 persona, y cuminsa 
cu conversacionnan di paz. 
Restrepo diaranson a gradici 
pa e “excelente” participacion 
di Chávez. 



- President colombiano 
Alvaro Uribe 



- Un foto di archivo di Ingrid 
Betancourt na Corte di 
Husticia na Paris; 

Incomodidad den basenan chavista pa cambio constitucional 



general Raul Baduel 


PRESIDENT di Venezuela, 
Hugo Chávez, pa prome biaha 
desde cu e’la asumi presi- 
dencia di e pais na 1999, ta 
enfrenta un incomodidad den 
propio base cu, aunque e no tin 
alcance politico, e por reforza 
e votonan pa e banda “NO” na 
su proposicion pa cambio con- 
stitucional dia 2 di december. 
Den e ultimo dos simannan, un 
militar representativo y algun 
intelectual chavista a critica 
e cambio, cu ta concentra un 
poder grandi den e presidente; 
ta altera e descentralizacion 
administrativo y ta inicia e 
transicion pa socialismo. 
Chávez a califica e desidencia 
aki como “normal”, pasobra 
den “un proceso revoluciona- 
rio cosnan asina ta pasa, un 
cambio di posicion”. 
Encuestanan di fin di october 
ta mustra cu casi mitad di elec- 
torado lo abstene di bai vota, 
aunque e “SI” lo gana tog. 
Pero den e ultimo simannan, 
den henter e pais, leu di panta- 
yanan di televisión, den discu- 
sionnan anima y den ambiente 
informal, un fenomeno nobo 
ta bin na cla: Chavistanan ta 
declara contra e cambio. 

E vice president Jorge Rodri- 
guez, cu ta presidi e comision 
central di Comando Zamora, 
e agrupacion cu ta dirigi e 
campaña di gobierno, a afir- 
ma e siman aki cu 1,5 miyon 
militante ta mobilisando “cas 
pa cas” pa impedi abstencion, 
o sea, pa convence votadornan 
di Chavez pa bai urna pa vota 
na favor di e cambio consti- 
tucional. 


E historiador Margarita López 
Maya, e prome intelectual 
chavista cu a critica e iniciati- 
vanan di e president despues 
di su reeleccion na december, 
a bisa AFP cu “tin hopi inco- 
modidad dentro di e basenan 
chavista” pa e manera cu e 
cambio a worde plantea, y pa 
su contenido. 

López Maya a indica cu e base- 
nan aki ta “den e duda si nan 
ta abstene of no”. E’la señala 
cu “e gobernador y alcaldenan 
tabata tin poco participacion 
den e campaña ..., loque por 
ta un indicacion cu tin inco- 
modidad eynan tambe”. 

Pa e doctor den Ciencia Social 
aki, tabata general Raul Ba- 
duel cu a “saca e desidencia 
chavista di closet”, dos siman 
pasa. 

Baduel, cu na juli ainda tabata 
ministro di Defensa, y ta cono- 
ci den chavismo como “e gene- 
ral di Dignidad” pa motibo di 
a comanda e operativo cfvico 
militar cu a derota e golpi di 
Estado di 2002, a condena e 
cambio dos siman pasa, y a 
califiqu’e como un otro golpi 
di estado. 

López Maya a bisa cu hopi cha- 
vista ta pensa cu “si Baduel ta 
bisa asina, ami tambe por”. 
Den su opinion, dentro di cha- 
vismo tin “por lo menos dos 
tendencia”: “Esun cu Baduel a 
a trece padilanti, bastante so- 
cial democrata, ta aspira na un 
caminda un poco mas pareci- 
do na e resto [di izquierda] di 
América Latina y na reconstrui 
e institucionalidad sin kibra e 
lasonan cu Occidente”. 



“Esun mas fuerte ta esun cu 
Chávez ta apoyando na e 
momentonan aki, e radicali- 
zacion aki den direccion di un 
proyecto socialista, cu paloque 
ta democracia participativo no 
tin mucho, un proyecto nacio- 
nalista pa busca un hegemoma 
regional cu recursonan di 
petroleo pa duna e pais un rol 
den siglo XXI”, e’la agrega. 

E proyecto aki “ta drei rond di 
e Forzanan Armay e sectornan 
popular, y p’esey esakinan 
mester ta inclui, nan mester 
tin salud, instruccion, via 
modalidadnan participativo. 
Tras di tur esaki tin un proyec- 
to di potencia regional. Y pa 
logra esey, si mester sacrifica 
democracia, lo sacrifiqu’e”, 
e’la añadi. 

E analista a calcula cu e refe- 
rendum por habri luga pa tres 
scenario. 

“Si Chávez gana comodamen- 
te, loque ta poco probabel, 
nos lo haya un proyecto na- 
cionalista cu creciente rasgo- 
nan militarista, di tendencia 
autoritario, manteniendo e 
democracia participativo y cu 
e entrada di petroleo bayendo 
pa e sectornan popular. 

Si e gana cu un margen chi- 
quito y dicici di sigui padilanti, 
lo tin un instabilidad pobtico 
creciente, cu un movemento 
estudiantil fuerte riba caya, 
pero tambe di otros gruponan, 
y posibel violencia. Esaki, 
acompaña pa un protesta 
popular creciente pa e inefi- 
ciencia di Estado. E gobierno 
lo haye obliga di tuma medida, 
y esaki lo causa un spiral. 

“E scenario mas favorabel ta si 

NU a declara 2008 como Aña 
Internacional di Sanidad 


NACIONNAN Uni (NU) a 
propone pa nacionnan di 
mundo inverti 10.000 miyon 
dolar pa aña cu e meta pa 
suministra awa potable y me- 
didanan sanitario na e tercera 
parti di e poblacion di e plan- 
eta cu ta haci falta di esakinan. 
“Comunidad internacional no 
a logra proporciona e derecho 
basico aki. Actualmente, mas 
di 2.000 miyon hende den 
henter mundo ta haci falta di 
aceso na servicionan basico di 
sanidad.”, Ban Ki-moon, sec- 
retario general di Nacionnan 
Uni, a bisa ora e’la proclama 
2008 como Aña Internacional 
di Sanidad, pa pone enfasis 
riba e problema. 
Aproximadamente 90% di 


awa di riool na paisnan den 
desaroyo, no ta haya trata- 
mento y nan ta contamina 
suministro publico di awa, pa 
falta di plantanan purificador 
di awa di riool, segun cifranan 
di Nacionnan Uni. 
“Aproximadamente 42.000 
persona ta fayece tur siman 
di enfermedadnan relaciona 
cu un calidad di awa inferior 
y ausencia di un sanidad ad- 
ecuado. Y e situacion aki ta 
inaceptabel”, Ban a afirma. 
Na e ritmo cu e actual desa- 
royo ta bai, lo tuma otro 100 
aña mas pa mehora e sanidad 
na e paisnan di Africa sub- 
sahara, “loque nifica cu 133 
miyon mucha africano mas lo 
muri si nada cambia”, segun e 


prins heredero hulandes Wil- 
lem Alexander, cu ta encabeza 
e hunta consultiva di Ban den 
asuntonan di awa y sanidad. 
Sha Zukang, e subsecretario 
general di Nacionnan Uni pa 
asuntonan economico y social, 
a yam’e “un crisis silencioso” 
cu ta afectando medio ambi- 
ente na nivel mundial. 

“E silencio ta caba awe”, e’la 
señala. Corigi e problema no 
ta barata. Desde cu Congreso 
federal a aproba e Ley di Awa 
Limpi 35 aña pasá, por lo 
menos 72.000 miyon dolar 
a worde inverti pa construi 
plantanan di purificacion di 
awa di riool, den un di proyec- 
tonan di obranan publico mas 
grandi den historia di Merca. 



- Secretario General di NU, Ban Ki-moon, 
ta laba su man cu ayudo di Clarissa 
Brocklehurst di UNICEF, mientras Prins 
Willem-Alexander y Prinses Maxima ta 
observa. 


- Prins Willem-Alexander di Hulanda, y 
su esposa Prinses Maxima, ta atende e 
inauguracion di Aña Internacional di Sanidad, 
dia 21 di november 2007. 



Fin di welga ta na bista 
na Francia 



Pasaheronan ta aborda e metro na Saint Lazare, Paris 


E prome conteo di voto di e empleadonan di transporte publico 
frances ta mustra cu gran mayoria a opta pa bai bek trabao 
despues di un paro di nuebe dia como protesta pa e cambionan 
di pension impulsa pa president Nicolas Sarkozy. 

E decision pa conclui e paro a worde aproba den 42 di e 45 con- 
sehonan sindical di e pais, segun e compania feroviario estatal 
SNCF. Durante dia mas hende lo vota. E prome conteonan ta 
mustra fin di e paro despues cu diaranson negociacionnan a 
cuminsa entre representantenan di gobierno y e sindicatonan. 
E negociacionnan di diaranson no a produci acuerdo pa loque ta 
e plannan di reforma di Sarkozy pa haci Francia mas competitivo 
den mercado global. Sin embargo, e solo hecho cu e dialogo a 
cuminsa a worde considera un paso den e bon direccion. 

Pa loque ta e indignacion general di usuarionan cu e paro, varios 
gremio cu ta representa e trahadornan di SNCF y e metro di 
Parfs, RATP, a vota diaranson pa bai bek trabao. Otronan a haci 
esaki diahuebs. 

Como 540 di e 700 treinan di velocidad halto a funciona diahuebs 
den henter e pais, segun SNCF. 

A pesar di esey, mobilidad ta sigui ta un problema na Paris, 
caminda por lo menos un linea di metro a keda cera completa- 
mente y trafico tabata practicamente paralisa riba otro lineanan, 
segun RATP. Asina mes, 60% di e busnan municipal a funciona 
den e capital. 

Trafico riba caretera a mehora apreciablemente, a pesar di e 450 
kilometer di trancamento cu a worde registra 9’or di mainta, 
loque segun autoridad di trafico, ta algo casi normal. 


Sarkozy ta pidi Uribe pa reconsidera decision di mediacion di Chávez 





PRESIDENT Nicolas Sarkozy a urgi 
e mandatario colombiano, Alvaro 
Uribe, pa restablece e mediacion di e 
gobernante venezolano Hugo Chávez 
pa busca liberacion di e rehennan cu ta 
den poder di gueriya colombiano, in- 
cluyendo e politico colombiano-frances 
Ingrid Betancourt. Partidarionan di Be- 
tancourt a expresa frustracion despues 
di e decision di gobierno colombiano 
pa kita Chávez di e mediacion. 
Sarkozy a converti liberación de Be- 
tancourt den un de su prioridadnan, y 
a reuni cu Chavez na Paris. 

“Nos ta sigui kere cu president Chávez 
ta e miho oportunidad pa libera Ingrid 
Betancourt y tur e otro rehennan”, e 


vocero di Sarkozy, David Martinon, 
a bisa. 

E vocero a informa cu e president di 
Francia ta desea pa Uribe reconsidera 
e decisión cu e’la tuma di anula e me- 
diacion di Chávez. 

“Nos ta spera cu e conversacion entre 
president Uribe y president Chávez 
worde reanuda”, e’la bisa. 

Despues di a reuni cu Sarkozy, Chavez 
a referi na e avance di su esfuerzonan 
di mediacion entre e rebeldenan di 
FARC y e gobierno di Colombia. E’la 
declara cu e comandante di FARC, 
Manuel Marulanda, a priminti di duna 
prueba cu Betancourt ta bibo, prome 


cu fin di aña, lantando speransa entre 
famia y partidarionan di e ex candidata 
presidencial di Colombia. 

Pero e speransanan ey a caba diaran- 
son, ora gobierno colombiano a bisa 
cu e ta cancela e mediacion di Chavez. 
E decision a worde tuma, despues cu e 
lider venezolano, cu a cuminsa negocia 
e intercambio na augustus sin permiso 
di Uribe, a desafia e orden pa no papia 
directamente cu lidernan militar co- 
lombiano riba e tema. 

“Ta evidente cu e president colombiano 
no kier un acuerdo humanitario”, e ex 
esposo di Betancourt, Fabrice Delloye, 
a declara na radio RTL di Francia. 

Campeonato Nacional di hisamento 
di peso diadomingo awor 


EN coneccion cu ASU-Olimpiada di Aruba Sport Unie. Aruba 
Amateur Weightlifting Association ta organisa nan Campeonato 
Nacional di Hisamento di Peso. Esaki lo tuma lugar diadomingo 
awor dia 25 di novemebr 2007 den Compleho Deportivo Frans 
Figaroa na Noord. 

Pisamento di atletanan ta cuminsal3:00 pm y competencia ta 
start sali pa 14:00 pm. 

Lo wordo hisa den categoria di damas, hubenil, junior y mas- 
ters. 

Atletanan cu lo bin den accion den categoria di damas ta: Shanyne 
Kock, Lismary James, Leeray Tachi y Juliska Britten. Den caballero 
nos ta hanja: John Henriquez, Herve Ruiz, Patrick Vrolijk, Gilbert 
Gomez, Ruben Henriquez, Anthony Martinus, Timo Henriquez, 
Jurgen Henriquez, Roger Solognier, Remi Wever y Anthony Rid- 
derstaat. 

Aruba Amateur Weightlifting Association ta pidi pa tur hisadornan, 
refereenan, loaders y e miembronan pa ta na ora. 

Tur fanatico di peso ta keda cordialmente invita pa bin presencia e 
Campionato Nacional aki. Entrada ta gratis pa grandi y chiquito. 

Campeonato Arubano di Kendo a tuma lugar den Centro Deportivo Frans Figaroa 


DEN cuadro di ASU Olimpiada un biaha mas 
Centro Deportivo Frans Figaroa tabata escenario 
di Campeonato Arubano di KENDO. Mas o me- 
nos 20 atleta a midi forsa cu otro pa determina 
ken por yama su mes Campeon di Aruba pa un 
aña largo. Pa garantisa un arbitrahe imparcial di 
nivel internacional, Bun Bu Itchi/Kendo Aruba a 
invita 2 referee for di otro pais. Gabriel Weitzner 
sensei (Canada/Argentina, 5-dan) y Alejandro 
Guillén (Venezuela, 3-dan), hunto cu Eun Jung 
Kim sensei (Aruba/Korea, 5-dan) a forma e trio 
di arbitrahe pa tur pelea.E ultimo temponan, nos 
Kendo femenino ta mustra un progreso rapido. 
Probablemente e bon ehempel di Kim sensei y di 
Saskia Kole durante varios aña tabata inspiracion 
pa un generacion nobo di damas den KENDO. Den 
e pelea final entre Oriana Wouters, e campeon 
reinante, y Angela Lie-A-Lien (Campeon di Caribe 
y Centroamerica), tabata un partido hopi anticipa. 
Tur dos damas tabata super concentra locual a re- 
sulta den un pelea spectacular. Finalmente tabata 
Oriana Wouters kende un biaha mas a impone 
su dominio. Sin embargo, e competencia entre e 
damanan ta birando cada bes mas sera, mirando 
tambe e resistencia cu Saskia Kole (di 3 lugar) y 
Margareth Boekhoudt (Fighting Spirit Prize) ta 
ofrece.Entre e miembronan mas hoben tabata 


bon pa wak con training constante di tecnicanan 
basico ta duna fruto. Joseph Castillo a mustra 
esaki obviamente y a reclama su titulo hubenil 
pa prome biaha. Su Kendo ta bira cada biaha mas 
bunita y fuerte, pero tambe e fighting spirit di Je- 
remy Francisco y Austin Arends tabata admirabel. 
Den e categoria mas grandi di (Semi) Avansa, 14 
competidor a midi cu otro. Ta bisto bon cla con e 
nivel di casi tur bringado a subi hopi e ultimo aña. 
Pero e talento, experienciay cantidad di oranan di 
training duro di e campeon di 2006, Bjórn Brandts, 
tabata un tiki di mas pa e competencia. Tampoco e 
otro ex campeon Gisbert Boekhoudt por a impedi 
den e final cu Bjórn un biaha mas a bai cu e trofeo 
maximo. Boekhoudt a keda na di 2 lugar, despues 
di a logra un victoria riba Elton Vrolijk (di 3 lugar) 
den semifinal. Bjórn Brandts a elimina ‘coming 
man’ Bob Mulder den e otro semifinal. E unico 
hungado cu por a logra score un ippon (punto) 
riba Brandts, tabata Eloy Arends. E tambe a ricibi 
e Fighting Spirit Prize. Despues di e torneo oficial 
tabatin un ‘Surprise Battle’. E biaha aki a pone un 
team di 5 damas contra 5 cabayero. E team di ca- 
bayero a scapa ora Bob Mulder den e ultimo pelea 
a logra gana Saskia Kole. E otro peleanan a termina 
na 2-2. En todo caso un interesante midimento di 
forsa entre e sexonan. 



■ 


SV Britannia lo hunga contra di campeon di Bonaire 


PA awe diabierna anochi den stadion Frans Figa- 
roa na Noord pa 8or di anochi lo tuma lugar un 
tremendo wega internacional entre SV Britannia 
di Aruba contra di Vespo campeon di Bonaire. 
SV Britannia cu a termina na di tres lugar den 
campeonato pasa lo mester enfrenta e actual 
campeonnan di Bonaire Vespo. 

Actualmente SV Britannia ta ocupando e di dos 
lugar ariba tabla di posicion. Pa mayan diasabra 
e Campeonnan di Bonaire lo enfrenta e equipo 


di Estrella tambe den stadion Frans Figaroa na 
Noord. E wega di awe nochi ta priminti di bira 
un wega sumamente importante pasobra cu ta 
basta tempo cu un team di Bonaire no a bishita 
Aruba. 

Awe nochi Aruba lo conose e nivel di nos futbol 
compara cu esun di Bonarie. Fanaticonan di bon 
futbol ta keda cordialmente envita pa bin presen- 
cia e wega aki den stadion Frans Figaroa na Noord 
especialmente e colonia Boneriano. 



Bike tour IDEFRE 

Sinterklaas riba bicicleta 
dia 2 december na 
Centro di Bario Brazil 

IDEFRE e aña aki a haya un carta di e homber Santo “Sin- 
terklaas” cu e ta desea mira hopi mucha core den un parada 
di bicicleta. IDEFRE como instancia pa deporte y movicion 
ta organisa e bike tour pa “Sinterklaas”. Esaki ta tuma lugar 
dia 2 di december y lo tuma lugar den e bario di Bazil cum- 
insando pa 9:30or mainta na Centro di Bario Brazil. Inscrip- 
cion ta Afl 5,- p.p cu ta inclui un t-shirt di Sinterklaas, un 
pakete di cos dushi, juice y tambe un banchi di registracion 
pa pone na man. Pa mas informacion por tuma contacto cu 
Junior Dake na IDEFRE 5824987 of mail idefre@aruba.gov. 
aw. Ruta di e “Sinterklaas Bike Tour” di IDEFRE (P.I.A) E 
actividad ta cuminsa na Centro di Bario Brazil cu Sinterklaas 
dilanti di e grupo di bicicleta, bai pariba direccion pa Palo 
Marga. Na Palo Marga tin un stop (pausa di 5min) caminda 
cu e participantenan ta haya algo pa refresca. Ta sali bai bek 
direccion zuid te na rotonde di Palo Marga bai papao te na 
t-kruising di Weg Seroe Blanco y Weg Seroe Preto direccion 
zuid te na Caya Jose Geerman bai pabao te na cruzada di 
T Caya Brazil bai noord te na parcela Brazil 169, bira man 
robes y termina bek na Centro di Bario Brazil. Unda lo tin 
hopi sorpresa pa tur partricipante. 

Pa awo no 

Adriano Galliani a nenga cu Zambrotta lo yega AC Milan 


ADRIANO Galliani, administrador delega y 
vicepresidente di Milan, riba e informacion cu a 
apunta e posibel yegada na su club di e defensa 
italiano Gianluca Zambrotta, actualmente den 
Barcelona, a sigura cu lo no yega january, pero 
no ta sera e porta pa futuro. 

“Zambrotta? Por ta, pero desde awo no ta na 
january. Na january nos tin un unico opcion di 
inscripcion, cu ta Pato, delantero brasileño cu ya 
ta train cu Milan”, Galliani a bisa. 

Galliani, na wordo puntra si Zambrotta por ta 
cumpra pa Milan e proximo verano, a bisa: “Juli 
ta hopi leeuw. E ta un bon hungador, nos tabata 
kier esaki ya tempo e ta den Bari, pero a bay cu 
Juventus Turin. Awo ta hunga den Barcelona y 
mi no sa si ta pensa na tranferencia, mi no ta 


desea problema”. 

“Si lo mester yega lo hasi’e juli. Pero awo nos ta 
den november, ta mustra hopi prematuro papia 
di e cosnan aki y mi no sa e intencion di Barce- 
lona. Nos ta wak kiko ta pasa e proximo dos aña 
di su contract”, el a bisa. Hunto na e ocasion di 
Gilliani di ora Zambrotta tabata milita den Bari, 
Milan ya tabata kier’e dos temporada pasa e de- 
fensa internacinoal, ora despues di e escandalo 
di fraude deportivo, Juventus tabata descendi 
y a dicidi traspasa varios di su hungadornan. E 
ora ey, Zambrotta tabata di acuerdo pa bay pa 
Milan, pero eynan ta unda Juventus a nenga cu 
no tabata kier e reforsa e club di Milan y ademas, 
a drenta den operacion Zambrotta cu Barcelona 
y e defensa frances Liliam Thuram. 



Cu obhetivo grandi 

Luis Aragones a bisa 
cu e clasificacion pa 
Euro no ta un exito 

LUIS Aragones, seleccionador nacional, a manifesta despues 
di e victoria riba Nort Irlandia, cu ta considera e clasificacion 
di Spaña pa Eurocup como e “deber cumpli” y no como un 
exito. Luis a hustifica e sentimento paso Spaña a bay clasifi- 
cando pa e fase final durante hopi aña y loke a logra awo ta 
sigui e tradicion, pa loke a insisti, cu no ta un exito, sinio e 
deber cumpli. 

Aragones a comenta cu nunca a duda den e clasificacion di 
Spaña. “Semper tabata tin e seguridad di cu Spaña ta clasifica. 
A duna e hungadornan e ora bon y a bisa cu tin cu sigui pa e 
caminda ey y cu tin siete luna pa prepara pa Eurocup”. 

Riba e lista definitivo di 23 hungador cu lo ta na Austria y 
Suiza, e tecnico a señala: “Tin tanto tempo dilanti cu no por 
sa, pero e hungadornan merece ta aki pa su rendimento y su 
comportamento profesional”. 

Riba e posibel euforia cu por desata awo den e team, Luis a 
declara cu no ta importa e mes y cu solamente kier cu produci 
entre e hungadornan. 

“E no ta malo, pero loke mi ta bisa cu tur e teamnan cu keda 
awo ta tremendamente bon y den Eurocup no gana semper ta 
husto. Den un fase final den un mal atardi ta bay pa cas”. 

“E comportamento di tur e hungadornan tabata extraordi- 
nario y cu e team y hende ta ponemi orguyoso. E ta un deber 
cumpli. No ta importa cu hasi un tiki euforia paso e team a 
presenta un forma di hunga cu gusta mayoria di hende. E ta 
bon pa e hende nan cu ta compaña e team, aunke no ta bon 
e euforia den e team. E hungadornan tin hopi seguridad den 
loke ta hasiendo”, el a conclui. 



_ * _ 

Reaccion tras di otro 


Federacion ingles di futbol a 
destitui Steve McClaren 


STEVE McClaren tabata destitui como selec- 
cionador di Inglaterra despues cu e team no a 
logra clasifica pa Eurocup ’08, Federacion ingles 
di Futbol a confirma. 

FA a dicidi pa unanimidad dispidi di e tecnico, se- 
gun a bisa den un rueda di prensa e presidente di 
FA, Geoff Thompson, despues cu e organisacion 
a mantene un reunion di emergencia den su sede 
di Soho Square. 

E tecnico tabata dispidi despues cu e seleccion 
ingles a keda afo di Eurocup di e proximo aña 
despues di perde contra di Croacia cu score di 
3-2 den e stadion di Wembley. 

Inglaterra mester un empate contra e croata nan 
of cualkier resultado except e victoria ruso den 


e wega Andorra-Rusia hunga e mesun ora pa 
clasifica pa Eurocup, na final e ruso nan a gana. 
Cu Score di 1-0. 

McClaren solamente a permanece den e cargo 18 
luna, despues di a sustitui aña pasa e sueco Sven 
Eriksson na cabes di e team nacional, si ta bon a 
firma un contract pa cuatro aña. 

Segun e cadena publico britanico BBC, pa kita e 
seleccionador por costa FA 2,5 miyon pound (un 
3,5 miyon euro). 

E campeonato di seleccion nacional europeo, cu 
lo disputa e proximo verano na Austria y Suiza, 
lo ta e prome gran torneo internacional cu Ingla- 
terra no ta aden desde su fracaso pa logra yega 
Mundial di Merca ’94. 




No ta desanima 

Andruw Jones y 
Scott Boras ta insisti 
den un contract largo 

APESAR di e dificultad di Andruw Jones, e agente Scott 
Boras a afirma cu no ta kere cu Jones lo firma un contract di 
un solo aña cu e fin di mehora su numbernan y aplica di nobo 
pa agente liber e proximo aña. 

Jones a bat di .222 e temporada pasa. Ta den e mercado 
di agente liber pa prome biaha desde 2001, y a hasi den un 
temporada yena di center fielder. 

Boras a bisa cu no ta desanima. “Nos ta papiando di un 
homber cu 10 Gold Glove consecutivo y al menos 25 homerun 
pa 10 aña consecutivo”, Boras a bisa. “E hecho ta cu den su 
peor aña e homber aki tabata tin 26 homerun, 96 RBI y un 
Gold Glove. Ora bo para y mira e mihor outfieldernan di awo, 
e produccion di Andruw Jones e aña aki ta hopi similar. Y esey 
tabata su peor temporada”. 

No obstante, den e circulo di baseball ta mira Jones cu otro 
cara. Su promedio di bat .311 y .413 di Slugging, tabata e 
peor record di su carrera y su total di homerun a baha di 51 
pa 41 pa 26 durante e ultimo tres temporada. 

Di e banda positivo, Jones por a mehora su reputacion cu e 
guante. A encabesa e outfield central di Liga Nacional den 
out den 2007 y a ricibi un Fielding Bible Award di parti di un 
panel cu ta a duna e nomber di “Outfielder di Aña”. 

Sin embargo, den e prome etapa di e mercado di invierno, casi 
tur e atencion tabata riba Torii Hunter cu a firma cu Angels. 

No tin tanto diferencia.... 


Roger Federer a logra gana Pete Sampras un biaha mas 


E number uno di mundo, Roger Federer, 
a bolbe na gana den un wega di exhibi- 
cion e ex prome tenista di mundo Pete 
Sampras pa 7-6 (8-6) y 7-6 (7-5) na 
Kuala Lumpur, Malasia. 

E dos hungadornan tabata na casi di 
kibra e serve di otro, pero na no logra e 
dos sets tabata tin cu dicidi den sendo 


desempate cu a duna e victoria na e 
suizo, di 26 aña, ken a gana un Sampras 
di 36 aña, ken a logra e 221 kilometer pa 
ora den e sake. 

Asina, e prome set a caba na 41 minuut 
despues di un 6-8 den tie break na fabor 
di Federer, ken a logra e prefeccion den 
colocacion di bala y a probecha e error- 
nan no forsa di 
e mericano. 
Sampras a re- 


alisa numeroso subida na e net, hopi 
despues di su serve, e no tabata por 
cu e suizo, cu a demostra pakiko e ta e 
number uno durante casi 90 minuut cu 
a dura e wega. 

E wega a tuma lugar den e stadion Mala- 
wati di Sha Alam, unda e dos gigante 
a topa otro, y lo sigui e tercer wega na 
Macao. 

E publico, cu a bira loko den e stadion, 
a disfruta cu un wega intenso y a hari di 


e jokenan di Sampras, ken a demostra 
un gran complicidad cu e publico y cu 
Federer. 

“Mi ta impresiona awe nochi cu Pete, el a 
pone presion di berdad y algun di su sake 
tabata imparabel”, Federer a bisa. 

Esun di Basilea, cu a gana 12 titulo di 
Grand Slam, a añadi cu e publico tabata 
tin e derecho na wak un wega di calidad 
manera esey, unda cada hungador a 
duna e mihor di su mes. 




Enacionalidad 


David B 


un entre 


E centrocampista ingles David 
Beckham ta kere cu un entrena- 
dor stranhero por reemplasa e ex 
seleccionador Steve McClaren, 
destitui despues di e fracaso den 
su intento pa hiba e seleccion 
" nacional na e Eurocup 2008. “No 
tin mucho entrenador ingles aki 
banda sin trabou”, Beckham a 
bisa, cu a bisa cu e hecho tin hopi 
entrenador stranhero cu hopi 
talento. Beckham a sali riba veld 
den e segundo parti di e wega 
Inglaterra-Croacia cu a caba 3-2 
pa e team di Croacia cual tabata 
su wega number 99 cu e selec- 
cion ingles, na un solo wega pa di 







100, circunstancia cu solamente 
a yega cuatro hungadornan den e 
historia di e team ingles. Na esaki 
Beckham a splica cu semper kier 
a hunga cu su pais. “Obviamente, 
esey no ta den mi man”, el a re- 
conoce. “Pero kier logra yega e 
wega number 100 cu e seleccion. 
Logra e centenar lo ta un soño 
hasi realidad”. 

Cerca di e posibilidad di hunga 
den e Mundial 2010, e ex ma- 
dridista a responde: “Ainda mi 
lo ta disponibel. Cu suerte ainda 
mi lo ta hungando, y hungando 
suficiente bon pa ta den e team 
ingles den 2010”. 

Despues di tanto tempo 


Torii Hunter a firma pa cinco aña y $80 miyon 



E outfielder Torii Hunter y Angels a yega na un acuerdo preliminar 
diaranson anochi pa un contract di cinco aña cu lo tin un balor di 
al menos 80 miyon di dollar. 

“Sa hunga e baseball di manera adecua”, Hunter a bisa riba Angels. 
“Ta hunga un baseball otro”. 

E acuerdo ta mara na un examen fisico. E hungador di 32 aña a 
converti den e bateador cu Angels ta buscando pa protege Vladimir 
Guerrero den e orden di bateo. Hunter a bat pa .297 cu 28 homerun 
y 107 careda impulsa pa Twins e aña aki y ta siete biaha ganador 
di e premio Gold Glove. 

A caba di 15 lugar den e votacion pa MVP di Liga Americana y 
tabata den e team di All Star di Liga Americana pa di dos biaha 
den su carrera. 

“Nos ta hopi emociona di cu Torii ta uni na nos organisacion”, 
e general manager di Angels a bisa. “No solamente ta sobresali 
como hungador sino cu ta un persona increibel. Tin un impacto 
hopi positivo riba nos club y den nos comunidad”. 

Segun Los Angeles Times, Dodgers, Texas Rangers, White Sox, 
Braves, Royals y Nacionals tabata entre e teamnan interesa pa 
Hunter. E nota di e corant cu ta stableci pa Tony Reagins, e general 
manager nobato di Angels, a yama e agente di Hunter, diamars na 
cuminsa completa e puzzel. 


A cumpli su parti 


Mike Tyson a completa su sentencia di un dia den prison 


E ex campeon di mundo di peso pisa, e mericano 
Mike Tyson, a recupera diaranson e libertad 
despues di cumpli sin incidente den un prison 


durante su estadia chikito e boxer color roos y e 
uniform preto cu blanco cu ta corresponde na e 
centro di prison. 


T H E C I N 



M A S 


na Arizona. Di cual tabata sentencia na un dia pa 
core buraco y bou di posesion di cocaina. 

Tyson a pasa e 24 ora cu total normalidad, 
cumpliendo e ora nan di cuminda stableci den e 
prison y lesando e buki “American Gangsters”, e 
agente di e lugar a bisa. 

Tyson tabata sentencia na un dia di prison pa core 
den e estado burachi y a ricibi otro tres aña di 
libertad condicional pa posesion di cocaina. 
Manera tabata anuncia, e ex bringador a bisti 


E ex campeon di peso pisa tabata na Tent City, un 
prison na aire liber situa cerca di un lugar cu ta 
paga malo y un deposito di un dump di auto. 
Tyson di 41 aña, tabata reclui den un zona difer- 
ente di unda a haya e resto di 1500 persona. 

E ex campeon mundial di peso pisa a declara cul- 
pabel den september pasa pa e delito di tenencia 
di cocaina y pa un chikito pa core su auto bou di 
influencia di alcohol. 



9 THE CINEMAS AT RENAISSANCE > 



BEOWULF (PG-13) 


r~ 

doilv: 4:55 7:20 9:50 

m 

m 

late-show: 12:15 

m 


FRED CLAUS (PG) 


m 

daily: 4:50 7:10 9:30 

m 

m 

late-show: 1 1 :50 

m 


BEE MOVIE (PG) 



daily: 4:05 


H 

SAW IV (R) 

m 


daily :6:10 8:10 10:10 

m 


late-show: 12:10 


m 

ELIZABETH: THE GOLDEN AGE (PG-13) 

m 

m 

doily: 5:05 7:30 9:55 

m 


late-show: 1 2:20 



AMERICAN GANGSTER (R) 


m 

fri-sat & SLin: 5:50 3:50 

m 


late-show: 1 1 :50 

m 


HITMAN (R) 


N 

daily: 4:10 5:15 8:20 10:25 

m 

m 

late-show: 12:30 

m 

'k: 

Z-cr/o-sAioi^.- & Sof 

m 

m 

THE CINEMAS AT PASEO 

m 


DAN lisl REAL LIFE (PO-1 3) 



daily: 4:15 5:20 8:30 10:30 


m 

late-show: 1 2:40 

m 

m 

BEE MOVIE (PO) 

m 


doily: 4:00 


m 

SAW IV (R) 

m 


daily: 5:10 8:05 10:05 

m 


late-show: 12:05 


- 

FRED CLAUS (PG) 

m 

m 

daily: 5:10 7:30 9:50 

m 


late-show: 1 2:00 


m 

AMERIOAN GANGSTER (R) 

m 


fri-sat-sun: 5:10 ^ = 20 

m 


late-show: 12:15 


m 

HITMAN (R) 

m 


daily: 4:00 5:10 8:10 10:20 

m 


late-show: 1 2:20 


m 

BEOWU LF (PG-13) 

m 


daily: 4:50 7:20 9:40 



late-show: 12:10 


N 

Late-show: Fri Sc Scrf 


• 

DRIVE IN THEATRE 



THINGS WE LOST IN THE FIRE (R) 


b 

thurday & sunday 8:00 


□ 

Friday & Saturday: 8:00 & 10:30 HaBfrwaS 














































22 I Local 


Diabierna 23 di November 2007 I AWEMainta 


Entrante 1 di januari awor, ningun concierto no 
por termina mas laat cu 2 or di madruga 


ALGUN puntonan cu mester tene na 
consideracion si tin intencion di or- 
ganisa un evenemento otro aña 2008, 
pa cual tin cambio di procedura prome 
cu duna e permiso. Aki ta sigui algun 
punto pa tene na consideracion. 

3ou evenemento ta ser defini un acon- 
zecimento unda sea un grupo, un artista 
3f un specialista ta bin Aruba pa sea un 
Dresentacion musical, teatral, gospel, of 
ien cuadro di torneo. 
ra permiti solamente un evenemento 
(grandi of chikito) musical publico (cu 
solamente un banda internacional) den 
mesun luna. 

LJn evenemento grandi ta un even- 
smento publico cu ta atrae un grupo di 
Dishitante di 500 hende of mas, p.e. un 
:oncierto na un di e lugarnan cu tin cus- 
zumber di tene esakinan. Un evenemento 
:hikito ta un evenemento publico cu ta 
atrae un grupo di 500 hende of menos, 
D.e. un fiesta bailabel den un club of den 
an ball-room di un hotel, y/of comedia 
3f show den Cas di Cultura. E limitacion 
rki no ta conta pa fiesta priva. 


Pa luna ta permiti pa fiestanan baila- 
bel dos (2) banda, of DJ/of artista si 
esakinan ta procedente for di paisnan 
di Reino. 

Ta trata na evita cu tin dos (2) even- 
emento publico grandi riba dos (2) fin 
di siman sigui, aunque cu nan ta den dos 
diferente luna. 

Pa tanto un evenemento musical grandi 
como un chikito tin como rekisito pa 
contrata dos (2) banda local. Esaki pues 
NO ta conta pa otro evenementonan 
manera un obra teatral of comedia. 

Ta trata na evita evenementonan di 
indole no-religioso den e periodo di 
Cuaresma. 

Gobierno a proclama luna di maart 
como e Luna Cultural pa di e manera ei 
nos celebra tur loke cu tin di haber cu e 
cultura Arubano, consecuentemente lo 
NO duna permiso den luna di maart. 

Riba 24 di juni, Dia di San Juan, ni e 
weekend prome, ni e weekend despues, 
lo duna permiso, esaki den cuadro di e 
maneho cultural. 


Den luna di october tampoco lo duna 
permiso, teniendo aki cuenta cu e eve- 
nementonan organisa pa ATA. 

E gastonan (leges y retributie) pa dia, pa 
evento, relaciona cu e permisonan, ta: 
Afls 50,00 pa permiso pa cuminda y re- 
fresco so, mester ser paga ora bai busca 
e permiso; b. Afls 115,00 pa cuminda, 
refresco y bebida zwak (cerbez y biña), 
mester ser paga ora bai busca e permiso; 

c. Afls 240,00 pa tur menciona ariba, 
mas bebida sterki. 

Mester ser paga ora bai busca e permiso; 

d. Afls 30,00 p’e evenementenvergun- 
ning, mester ser paga ora bai busca e 
permiso; e. Afls 65,00 p’e peticion pa 
permiso na retribucion, mester ser paga 
ora bai busca e permiso; f. Afls 400,00 
pa persona pa biaha, ora ta trata un 
evenemento grandi cu un duracion di 
entre 1-7 dia, mester ser paga ora di haci 
e peticion; g. Afls. 100,00 pa persona pa 
biaha ora cu ta trata di un evenemento 
chikito cu un duracion di 1-7 dia, mester 
ser paga ora di haci e peticion. 

Un evenemento no por caba mas laat cu 


2’or di madruga. 

Excepcion p’e criterio di un (1) even- 
emento y/of banda y/o artista pa luna, 
por wordo considera ora ta trata even- 
ementonan organisa dor di y pa Gobi- 
erno, den cuadro di stimulacion y inver- 
sion den e producto Aruba (turismo) y/ 
of den cuadro di stimulacion di cultura. 
E mesun excepcion por wordo considera 
tambe ora ta trata di evenementonan di 
gruponan gospel. 

Por ultimo ta remarca cu por tin moti- 
bonan di orden publico y/o bienestar 
general cu por hiba na tuma un deci- 
sion negativo. Esakinan lo por ta p.e. 
cu riba e fin di siman ey tin hopi otro 
evenemento local cu ta rekeri presencia 
y/o ocupacion di Cuerpo Policial. Alabes 
DIMAS por nenga un of mas integrante 
di un banda of grupo si ta conoci cu esaki 
ta aparece riba e asina yama “signaler- 
ingslijst”. 

Manera ta conoci, Gobierno a proclama 
aña 2008 como Aña di Cultura, con- 
secuentemente lo tene cuenta cu esaki 
pa otorgamento pa aña 2008. 


For di otro aña, proceso pa haya permiso pa 
trece banda di afo, mester t’aden 40 dia prome 

cu e evenemento 


PA entrega e peticion p’e de- 
claracion di no obhecion na 
MISMA, no ta necesario pa 
haci un cita. Por acudi diari- 
amente durante di horario di 
oficina y por puntra pa sra. 
Susan Hoek. 

Tur organisador lo mester 
tene cuenta cu e periodonan 
y e procedura. Peticionnan 
entrega laat ta core riesgo di 
no por ser procesa na tempo y 
esaki ta core pa propio riesgo 
di e peticionario. 

E procedura cu mester sigi ora 
kier trece un evenemento (cu 
invitadonan internacional) ta 
lo siguiente, por lo menos: 


40 dia di trabou prome cu e 

evenemento : E organisador ta 
entrega un peticion pa un de- 
claracion preliminario di NO 
obhecion na MISMA, por lo 
menos 40 dia di trabou prome 
cu e evenemento. Turpeticion 
mester wordo entrega na Ofi- 
cina di Minister di Salubridad 
Publico, Medio Ambiente y 
Asuntonan Administrativo y di 
Stranhero (MISMA). MISMA 
lo duna un contesta riba e 
peticion despues di 5 dia di 
trabou, den forma di un de- 
claracion di sea obhecion of 
di no obhecion pa cu organisa- 
cion di e evenemento. 

E peticion na MISMA mester 


contene por lo menos e si- 
guiente informacion: Fecha y 
lugar na unda e evenemento 
mester tuma lugar; nomber 
di e grupo y/of artista y/ 
of specialista internacional; 
nombernan di dos artista lo- 
cal den e mesun ramo of di 
dos banda local; esaki no ta 
aplicabel p.e. ora ta trata di 
comedia of funcionnan den 
Cas di Cultura; Peticionnan lo 
ser trata en principio a base di 
“first in, first out”. 

30 dia di trabou prome cu e 

evenemento : Si e organisa- 
dor (peticionario) a ricibi un 
declaracion di NO obhecion 
di MISMA (esta e contesta 


preliminar), e lo mester acudi 
na Cuerpo Policial di Aruba pa 
haci entrega di un peticion pa 
haya e permiso di evenemento 
y tambe e permiso di bebida y/ 
of cuminda (“evenementen- y 
buffetvergunning”). 

E procedura aki mester cumin- 
sa por lo menos 30 dia prome 
cu e evenemento. Ta duna un 
decision dentro di 10 dia di 
trabou despues cu e peticion 
a drenta na CPA. E condi- 
cionnan bou di cual ta bin na 
remarca pa dicho permisonan, 
ta obtenibel na CPA y DWJZ. 

10 dia di trabou prome cu e 


evenemento : Si a haya e de- 
claracion di no obhecion di 
MISMA, y despues e permiso 
pa e evenemento y/of e Buffet- 
vergunning di CPA, por acudi 
na DIMAS pa haci entrega di e 
peticion pa haya e permiso di 
estadia temporal (cu posibili- 
dad pa traha). 

E procedura aki mester cum- 
insa na DIMAS pa mas tarda 
10 dia di trabou prome cu e 
evenemento. E formulario 
di aplicacion y lista di docu- 
mento rekeri (checklist) y 
condicionnan ta obtenibel na 
DIMAS y tambe riba www. 
dimasaruba.com. 

Minister drs. Marisol Lopez-Tromp: 

AVP no kier desaroyo pa Noord y ta impidi trabaonan pa alivio 
y ta prefera di ataca “Madushi” cutin 20 aña morto 



Marisol Lopez-Tromp 


“MI a tuma nota cu hopi asombro cu 
partido AVP muy en particular su lider 
di partido Mike Eman y tambe su mi- 
embro di Parlamento Benny Sevinger 
cu nan ta oponiendo contra e brugnan 
cu ta bini na Noord pa alivia e molester 
di awa y tambe cu nan ta habri e ca- 
minda ei tras cu ta bai pa Boegoeroei. 
Loke ta strañami ta cu despues cu Par- 
lamento a aproba pa kita e molester 
di awa e.o. na Zeewijk y tambe na Pos 
Chikito na Madiki y tambe na Pos Abao 
y esaki a costa sumanan di algun miyon 
aworaki nan ta opone p’e pueblo di 
Noord wordo alivia den e molester di 


awa cu tin pa añanan den e area aki. 
Papiando e.o. cu habitantenan di Sa- 
bana Liber nan a vocifera hopi rabia na 
mi cu nan tin hopi aña caba ta warda 
pa molester di awa wordo kita”, na 
palabra Minister drs. Marisol Lopez- 
Tromp. 

Aki DOW ta trahando pa den e area di 
Sabana Liber trata di alivia e problema 
di awa aki p’e bai den e rooi cu ta pasa 
n’e caminda einan na Noord. N’e me- 
sun area aki tin dos brug tambe, uno ta 
un brug p’e muchanan di scol caminda 
ta wordo haci uso diariamente di e brug 
di palo aki. 

E brug aki ta bai wordo renoba dor 
di DOW y esaki ta haci’e mas safe y 
naturalmente tambe e brug un poco 
mas grandi den e area mas patras ta 
pa autonan por pasa riba dje y asina 
por habri e caminda entre e parti aki 
di Noord y Boegoeroei. 

Segun Minister drs. Marisol Lopez- 
Tromp, e ta compronde cu Benny Sev- 
inger y Mike Eman lo no ta pasa den e 
caminda aki den Noord pa mira kico e 
mayornan y e maestronan ta pasa aden 
maintay merdia diariamente, pasobra 
tin 3 scol aki: St. Aloisius, St Ana y 
Cayena. Bo tin e Misa y e luznan di 
trafico cu ta congestiona e area masha 
hopi mes y pa añanan caba ta pidi pa 
un solucion p’esaki. 

E solucion ta cu unabes e caminda 
habri patras di e scolnan pa yega na 


Boegoeroei e ta ofrece tambe posi- 
bilidad pa mayornan lo por busca nan 
yiunan patras di e scolnan aki y no 
mester pasa den e trafico congestiona 
cu tin tur dia. 

Pa loke t’e sumanan cu ta wordo men- 
ciona cu e brugnan lo bai costa 600.000 
florin, cu ta placa di pueblo cu ta wordo 
usa pa metanan cu no ta legal of legiti- 
mo Minister drs. Marisol Lopez-Tromp 
por bisa cu henter e proyectonan aki ta 
aproba pa Parlamento den presupuesto 
2007. Kiermen Parlamento a ricibi e 
trabaonan aki y a aproba nan den e 
fondo di caretera. T’asina cu natural- 
mente e comprension cu esaki ta p’e 
molester di awa cu tin pa hopi aña, pa 
kita e congestion di trafico y pa habri 
pues e caminda pa yega entre Noord y 
Boegoeroei. 

E no ta sali 600.000 florin manera cu 
ta wordo treci tur dia den cierto corant 
scirbi of dor di oposicion. Henter e tra- 
baonan di Sabana Liber, Noord, e brug 
pa mucha di scol no ta bai sali mas cu 
225.000 florin. Kiermen menos cu tur 
e miyonan cu Gobierno a inverti caba 
den tur otro bario pa kita e molester 
di awa. 

“Mi tin cu bisa si tambe cu e veld pa 
muchanan cu SKOA ta haci uso di dje 
y tambe pa Padvinderij cu tin patras 
di e scolnan. SKOA ta renoba den e 
dianan aki nan contrato di huur cu 


nan tin pa añanan caba pa haci uso di 
e veld y tambe pa aproba e caminda pa 
habri patras di e scol. Kiermen e ta den 
cooperacion cu SKOA. 

Mi tin cu bisa tambe cu e caminda aki 
tras no lo afecta e veld di e muchanan 
pa nan recrea. 

Mi tin cu bisa si cu nos famia ta lamenta 
tur e atakenan politico cu tin pa cu loke 
ta brug di Madushi, caminda di Ma- 
dushi of cas di Madushi. T’asina cu ta 
directamente un atake riba nos famia. 
Mi wela tin mas cu 20 aña morto. 
Kiermen e no lo tin ningun beneficio, ni 
ningun gozo di e hecho awor despues 
di tanto tempo ta bini un brug pa alivia 
e molester di awa cu e si a sufri di dje 
tur e tempo cu e ta na bida. 

Mi tin cu bisa cu e tempo aya cu e tabata 
na bida, ta hopi mucha di scol tabata 
pasa na e cas estilo bieu Arubiano aki 
pa bebe awa tur dia pa pasa n’e ca- 
minda aki pa yega St. Ana caminda cu 
antes tabatin St. Ana School. 

Mi ta kere cu den e caso aki no ta 
husto pa ataca esnan cu tin tanto aña 
morto pa trata di tin probecho politico 
pa partido AVP. Pues nos ta lamenta 
esaki. 

Mi ta kere cu unabes cu e brug habri, 
mi ta invita tur esnan cu ta opone pa 
nan haci uso di dje y asina nan por yega 
n’e scol y trece nan yiu scol mainta tem- 
pran y yega na ora pasobra aworaki tin 
un congestion hopi grandi den e area di 
Noord cu pronto lo wordo alivia”. 


Maneho pa evenementonan internacional 
entrante 1 di januari 2008 


E maneho pa eventonan inter- 
nacional entrante 1 di januari 
awor, ta aplicabel no sola- 
mente ta conta pa tur tipo di 
evenemento caminda cu e or- 
ganisadornan ta opta pa trece 
for di exterior personanan 
- sea grupo(nan), artista(nan) 
ofspecialista(nan) dencuadro 
di musica, folklore, comedia, 
religion, obra teatral, of tor- 
neo - durante di un tempo 
cortico pa traha na Aruba. 

Ora un organisador tin e in- 
tencion pa organisa un eve- 


nemento di e indole describi 
aki ariba, e lo mester di un 
declaracion preliminario di 
no obhecion di Ministerio di 
Salubridad Publico, Medio 
Ambiente, y Asuntonan Ad- 
ministrativo y di Stranhero 
(MISMA), situa na Bern- 
hardstraat 75 na San Nico- 
las, prome cu e por cuminsa 
atende cu demas tramitenan 
di e permisonan necesario 
(p.e. permiso di evenemento, 
permiso pa bende cuminda y/ 
of alcohol y e permiso di esta- 
dia temporal cu/sin permiso 


pa traha). 

E declaracion preliminario di 
MISMA di sea no obhecion 
of di obhecion, ta basa riba 
palabracionnan haci entre 
Ministernan unda a enfoca cu 
semper mester por garantisa 
mantencion di orden publico 
y siguridad. 

Di otro banda e declaracion 
preliminario di MISMA tambe 
mester ta pas den e maneho 
integral di gobierno caminda 
ta pone den balansa e in- 
teresnan di turismo, cultura, 
labor, etc. 


SNBA tambe tin su X- 
Mas Shopping Night 

PA stimula e “X-Mas Shopping” ambiente na San Nicolas, SNBA 
ta informando su miembronan, cu entrante 7 december 2007, y 
despues riba tur diabierna di e luna di december 2007, entre 6 
pm y 10 pm, via SNBA, nan lo tin e oportunidad pa pone, tentnan, 
mesa (a la “braderia”) pa bende handy craft, cuminda, bebida y 
tambe tent pa duna informacion, riba caminda publico. Tambe 
pa toca musica y gruponan canta (Aguinaldo’s, Gaitas, Steel 
Band). 

E mainstreet, B.v.d. Veen Zeppenfeldtstraat, lo ta wordo sera 
for di e Valero Pomp Station te na Caya Charles Brouns (Charlie 
Bar) p’e ocasion aki. 

Pa mas informacion por tuma contacto cu, un SNBA board 
member na tel.565-1611, riba diasabra 24 november y diasabra 
1 december, entre 9 am y 12 pm.. 

The Clown Doctors a entretene nos grandinan 


THE Clown Doctors a entretene nos grandinan na Flora Market, 
mustrando nan rond di e bunita tienda di mata y fuente pa deco- 
racion di cas, sigui pa un tiki diberticion mientras cu nan a saborea 
cos dushi, cuki y coffee di Taste of Belgium. 

Flora Market tabata un sponsor principal di Clown Doctors henter 
e aña aki y na honor di e temporada di fin di aña e habitantenan 
anciano di Maris Stella a gosa di un actividad dibertido. 

Riba e potretnan por mira e Coffee Klatch den e ambiente di fin 
di aña na Flora Market. 

The Clown Doctors t’e profesionalnan medico mas stima na Aruba 
y ta trece alegria p’e muchanan na Dr. Horacio E. Oduber Hospital. 
The Clown Doctors ta un organizacion caritativo cu ta depende di 
sponsornan generoso manera Flora Market, pa continuacion di nan 
servicionan comico na muchanan cu ta malo y nan famianan. 

E payasonan tambe ta bishita Maris Stella y ta provee amistad 
p’e ancianonan. Tambe nan ta bishita scolnan pa muchanan cu 
necesidadnan special y ta mehora na habilidadnan di comunica 
dor di hunga y interaccion personal. 

Introduccion di Peer Mediation 
na su EPB Oranjestad 


E aña escolar aki EPB 
Oranjestad a introduci su 
prome grupo di Peer Media- 
tor. 

E grupo aki ta consisti di dies- 
dos alumno di Ciclo Avansa cu 
a sigui un tayer di diez encuen- 
tro cu a prepara nan pa nan 
por yuda e otro alumnonan 



dénj temporadai djjfhi 

[^FIat Screen TVs 
Desktops 
[^Sound Systems 
[^Laptops 
H'Auto Parts 
H'Cosmetics 
[^CIothes 
H'Camaras 
H^iPods 
H^iPhones 
[^Muebles 
[^No tey 






Bo direccion confiable na Merca 


BO NO TIN CREDIT CARD?? 

nianda nos un eniail na orders@your-connexion.com 


Margrietstraat 3 

Telefon: (297) 749-7669 

Website: www.your-connexion.com 


resolve posibel problema. 

Peer Mediation ta un manera 
pacifico di resolve conflicto 
mediante un persona neutral. 
E persona neutral aki, e me- 
diado, ta asisti e alumnonan. 
E ta duna turno na tur dos 
partido pa nan conta kico e 
problema ta. E mediado ta scu- 
cha tur dos partido y despues 
ta pidi nan pa nan sugeri un 
solucion pa e problema. Si tur 
dos partido bai di acuerdo, ta 
haci un palabracion serio y ta 
soluciona e problema. 

E beneficio di Peer Mediation 
ta cu e ta preveni pleitamento. 
Peer Mediation ta 
evita cu un problema chiki- 
to ta escala bira grandi. E 
alumnonan eventualmente 
lo custumbra cu nan ta papia 
tocante e problema enbes di 
pleita pa via di e problema. 

E diesdos Peer Mediators ya 
caba a cuminsa media entre 
diferente alumno. Tur e me- 
diacionnan tabata exitoso. Se- 
manalmente ta sinta cu e Peer 
Mediators pa duna guia, sosten 
y pa intercambia informacion. 
Por distingui e Peer Mediators 
na nan uniform geel, cu ta e 
colo oficial di Peer Mediation 
na EPB Oranjestad. Na e colo 
geel e otro alumnonan por 
reconoce e Peer Mediators y 
acerca nan cu nan problema 
na cualkier momento. 

E Peer Mediators cu a ricibi 
nan certificado ta: Ashlyn 
Shipley, Abigail Croes, Rose 
Hasham, Laura Vides, Melvin 
Funez Alvarez, Jeandré Yarza- 
garay, Franklin Eckmeyer, 
Vanessa Cano Ospina, Jorshua 
Ras, Thannee van Cleef y Shair 
Croes. 

Nan a ricibi nan certificado 
for di e mannan di e directora 
di EPB Oranjestad, señora Ida 
Lamp. E tayer “ Na caminda pa 
bira un Peer Mediator “ tabata 
na encargo di señora Wendy 
Vrolijk, docente diPapiamento 
na EPB Oranjestad. 

Conocido Cacalaca 
Blanco atrobe ta 
horta cos di hende 
y tambe ta paga cu 
100 dollar falso 

POLIS diarazon pa 8.30 main- 
ta ta haya informacion cu un 
persona lo a paga cu 100 dollar 
falso den un supermercadona 
Seroe Blanco. Ora cu polis a 
yega, nan ta haya informacion 
di e personal, cu dos homber a 
drenta den e lugar y a cumpra 
algun articulo. 

Despues nan a paga cu 100 dol- 
lar y a subi e auto ya bai for di 
e lugar. 

Mirando cu e negoshi tin cama- 
ra, e doño a bai mira riba video 
y a nota cu tambe e hombernan 
tabata horta cosnan den e nego- 
shi. Nan a bai cu cd, perfume.y 
algun articulo mas. 

Polis a mira e video y a reconoce 
un di e hombernan como cu co- 
nocido Cacalaca Blanco. Polis ta 
sigui cu e investigacion. 

Homber ta 
menasa cu cuchiu 
p’e logra bai cu 
cosnan horta 

DIARAZON merdia pa 12’or, 
polis ta bai n’e negoshi Hugo 
Boss, pa un caso di ladronisia. 
Einan nan ta papia cu e tra- 
hadornan, kendenan ta bisa cu 
un dia prome 2 homber a cana 
drenta den e establecimento 
y un di e trahadornan a mira 
cu un di nan hinca algo den su 
carson. 

E1 trahado a bai cerca dje pa 
reclame locual el a haci, pero 
el a hisa su camisa y a mustra 
e trahador un cuchiu. Esaki a 
pone cu e trahador a spanta y a 
bai na caha y a primi e boton di 
alarma, pero net n’e momento 
ei, 2 cliente a cana drenta y e 
hombernan a logra core bai.. 
Nan a bai cu dos t-shirt, un blan- 
co y un shinishi. El a duna polis 
discripcion di e 2 hombernan, 
uno ta color bruin, cabei preto 
largo cu krul y ta midi 1.65 m y 
tur na preto bisti. E otro ta midi 
1.74 m, e ta di color bruin cabei 
cortico, bisti cu bermuda short 
blanco y un t-shirt geel. Polis a 
tuma keho. 

“Señor ta mi luz y salbacion” 
A fayece inesperadamente: 



John William Wathey 

Mihor conoci como: “Lompie”,”Sonny” of “Son” 
* 26 December 1935 + 21 November 2007 


Na nomber di su esposa: 

Mercedes L. Wathey-Santos Nolberto 
Su yuinan t yuinan di criansa: 

Freddy, Glenda y yuinan 
Harold, Tutty y yuinan 
Lillian, Albert y yui 
Franklin, Donna y yuinan 
Shirley, Ramy y yui 
Elizabeth, Braulio y yui 
Allison Geerman 

Su ruman: Jeannette Wathey yuinan na St. Maarten 

Tata di criansa: Agusto Gumbs y familia na Corsow 
Su suegra: Vicenta Nolberto na Santo Domingo 

Su tanta: China Maduro y esposo y yuinan 

Su nietanan y nietonan: 

Harold, Cathey, Maryann, Joanna, Gerald esposa 
y yui,Edward, Rachell, Steffany, Jessica. 

Su bisanietanan: Luarrienne, Keyla, Gezienne. 

Su Sobrina: Merugia Van Dinter na St. Maarten 

Su Subrino: Junior Van Dinter y famia na St. Maarten 

Su swanan y cuñanan na st. Domingo y Corsow 
Su primonan y primanan na Aruba, St. Maarten, 
Hulanda y Merca 
Su comeman y compeman 
Su Ihanan: Vito Petrochi, esposa y yuinan 

Melton Boezem 

Su ayudante: Herminia De La Cruz 

Su man drechi: Juan Tromp y famia 

Su bon amgio: Julian na St. Domingo 

Demas famia: Wathey, Santo-Nolberto, Geerman, Helder, 

Petrocchi,Arends, Van Dinter, de Cuba, Gumbs, 
Vlaun, Chance, Kuipir, Peterson, 

Antonnissen, Schenker, Pieters, Van Wijk, De Wever, Ras, Kock, 
Lampe, Dubero, Boezem, Dupersoy, Maduro, Arrindell, Filed, De La 
Cruz, 

Nova, James, Tromp, Harms, Blijden, Oduber. 

Tur si empleyadonan di WATCO su Ex-empleadonan di ANIS y 
ACISCO 

(Danny Leerdam, Eddy Fun-A-Fat) 

Su bon bisiñanan: Leo-A Cham, Carty Varlack 

Y demas famia ta invita tur su bon amigonan, bisiñanan y conociman 
pa asisti na e acto di entiero cual lo tuma lugar Diamars 27 
November 2007 pa 4’or di atardi saliendo for di misa Santa 
Theresita pa Santana Catolico na San Nicolas. 

E restomortal lo ta reposa for di 2’or di atardi den Misa Santa 
Theresita. 

Si pa un motibo of otro nos por a lubida un famia nos ta pidi no 
desculpa. 

Adres pa condolencia: Mount Scenery Straat #23 

Di 7’or - 9’r di anochi. 


iTt AD PATRES 

n ñ f u n e r e 1 h o m e 

van Rensselaerstraat 2 TeL: (294) 584-2299 

San Nicolas - Aruba 584-8413 

E-mail: adpalres@setarnet.a>v Fax: (297) 584-2266 

“Senjor ta mi wardador, mi’n tin falta di nada: 

Den cunucu di yerba berde, e ta ponemi sosega. 

E ta hibami na awa tranquil, pami bolbe hanja forsa.” 

Cu inmenso dolor na nos curason nos ta anuncia 
fayecimento di nos tata, suegro, welo, bisawelo: 



Sr. Ruperto Angela 

Vdo. di Catarina-Angela-Angela 
Mihor conoci como: “Betto” of “Padu” 

Na edad di 91 anja. 

Na nomber di su: 

Madraza Sra. Vda. Mathilda de Cuba-Koolman; 

Ruman Sr. Juani de Cuba, Sra. y familia; 

Swa grandi Sr. Alex Angela, Sra. y familia; 

Yuinan: 

Shonfi y Maria Angela-Rasmijn y yuinan; 

Jati Angela y yui y Melinda Wouter; 

Chito y Lenni Angela-Naranjo y yuinan; 

Rigo y Roosje Angela-v/d Linde y yuinan; 

Anchi y Elio Nicolaas y yuinan; 

Haimy y Sita Angela-Jansen y yuinan; 

13 nieto y nietanan; 1 bisanieto y 5 bisanietanan; 

Mescos cu nieto: Jerryvan Steenhoven 
Swanan: 

+ Agustin Angela y familia; 

+ Francisco Angela y familia; 

+ Titro Angela y familia; 

+ Verona v/d Linden Angela y familia; 

+ Dedechi Wouters y familia; 

Sra.Vda Maria Refunjol-Angela y familia. 

Sra. Vda. Carmen, Sin Jago y famia 
Pedro de Cuba, Señora y famia 

Familianan: 

Angela, de Cuba, Kock, Wever, Refunjol, Keur, Anthony, Ras, Croes, 
Wouters, Wouter, Arends, Rasmijn, Naranjo, Nicolaas, de Mey, v/d 
Linden, Jansen, Colina, Dabian, Koolman, Maduro, Harms, Paalman, 
Dirksz , Schwengle, Amaya, Thiel, Bisslik, Lopez, Lampe, Dammers, 
Thijssen, Hooker, Noguera, Henriquez, Werleman, Everon, Rosario, 
Geerman, Navas, Diaz, Tromp, Van Steenhoven, Thonissen, Sint Jago. 

Bon bisinjanan: 

Lang y Susita de Cuba y familia; 

Nico y Diana Wever y familia; 

Sranan. Tila, Nina y Chita Schwengle y familia. 

Amigonan di cas: 

Sr. Victor y Meme Winterdaal y familia; 

Sr. Jozef Bislick , Sra. y familia; 

Sr. Mario Everon, Sra. y familia; 

Sr. Rafael de Cuba, Sra. y familia 
Sr. Chani Primo Ras, Sra. y familia; 

Sr. Johan Croes, Sra. y familia 
Sr. Johan Croes 
Pastoor Rene Villamora. 

Ta invita demas familia, Bisinja, Amigo y Conocirnan pa asisti na 
acto di entiero cual lo tuma lugar Diabierna awor 23 di November 
2007 pa 4’or di atardi saliendo for di Misa Sagrado Curazon pa 
Santana Catholico na Savaneta 

For di 2’or di atardi e restonan mortal lo ta reposa den misa Sagrado 
Curazon na Savaneta. 

Envez di manda flor of krans un donacion pa Huize Maristella lo ta 
altamente aprecia. Lo bay tin un box disponibel na misa. 

Nos disculpa si nos a lubida familianan den nos tristeza. 

Adres pa condolencia: Savaneta 256-C 

Discusion a termina cu maltrato pisa y 
tambe cu relacion a termina 


DIARAZON den oranan di 
atardi, e muher J.D. 27 a bai 
warda di polis den compania 
di su su tata y ta pidi polis pa 
intermedia den un caso di mal- 
trato pisa. 

J.D. ta bisa polis cu diadomingo 
7’or di anochi, el a bai hunto 
cu su amigo S.T.O. di 27 haci 
bishita na cas di mayornan di 
S.T.O. na Pos Chikito. Ora cu 
nan tabata n’e cas a cuminsa 
un discusion entre nan dos, pa 
cuenta bieu y esaki a termina 
den un pelea y tambe maltrato 
pisa. 

J.D. ta bisa polis cu e mucha 
homber a dale cu mokete, y 
el a contesta bek. Despues e 
homber a cuminsa choke, y el 
a defende su mes y a morde 
formal na su bil. Dor di esaki e 
homber a lague bai, pero a dale 
un mokete den su boca cu con- 
secuencia cu su lip a scheur. 
Despues e homber a lastre bente 
riba cama y a cuminsa choke. El 

Costo di bida 
ta subi pa nan 
tambe, pa keda 
drumi henter 
anochi, Afl. 
400 ,= 

DIARAZON mainta pa 
8.30 e muher di bida alegre 
D.M.M.A. naci na Colombia di 
25 aña, ta bai Warda di Polis 
na San Nicolas y ta bisa polis 
cu e ta traha den un bar den 
Caya Principal. 

E ta bisa cu cliente di dje, e 
homber J.M.M.Q, naci na 
Colombia di 27 aña, a pidi 
servicio p’e keda drumi henter 
anochi, pa cual servicio e 
mester a paga un suma di 400 
florin. 

Pero mainta a resulta cu e 
homber no tabatin e placa pa 
paga p’e servicio. Polis a papia 
cu e homber y el a dicidi cu 
den curso di dia e lo pasa pa 
paga e muher su placa. 


a bringa cu e homber p’e los y 
logra pushe y a core bai. Pero 
asina mes e homber a dale un 
skop y a bent’e abou. 

J.D. tabata keha di hopi dolor 
na su wowo robes. El a bai dok- 
ter y einan a constata cu un ader 
di su wowo a rementa. El a pidi 
polis pa bai bisa e homber cu e 


relacion a caba, y a bisa cu e no 
kier duna keho. 

Polis a busca e homber S.T.O. y 
pa 2’or di atardi nan a bai na un 
negoshi na Wayaca y a papia cu 
e homber cune. Nan a bis’e di e 
decision di J.D. y a mustra riba 
e consecuencia si J.D bai duna 
keho di maltrato contra dje. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Dios ta nos refugio, E ta nos fortalesa, 

E1 a resulta un judador den mesté. ” 

Despues di un bataya a bay sosega den brasa di Señor: 


Ps. 46:1 



Austin Kenneth Ollivierre 

mihor conoci como: “Austin” of “Olli” ex douanero 

Na nomber di su: 

esposa: Angela Ollivierre-Gonzalez 
yiunan: Rose y Raymond Celaire-Ollivierre y yiunan 
Kenneth y Jenny Ollivierre-Donata y yiunan 
Vina y Pieter van Geel-Ollivierre y yiunan na Hulanda 
Cyril y Sheraldine Ollivierre-Frolijk y yiunan 
Marlon Ollivierre 

Beaulah y Byron Isenia-Silvania y yiunan na Curaçao 

nieta y nietonan: Ryan, Rymer Celaire, Patrick, Jennifer Ollivierre 
Rignald Kock, Reinout, Robin van Geel na 
Hulanda 

Kimberly, Rashida, Aimae, Kendra Ollivierre 
Geraint, Denzel Isenia 

mescos cu nieta: Alicia de Jongh 

rumannan: Alicia Ollivierre y famia 

Cyril y Marline Ollivierre-Tull y famia na U.S.A. 
Rita Grant y famia 
Amora Ollivierre na U.S.A. 

tantanan: Sra. Vda. Nora Cijntje y famia na Curaçao 

Sra. Vda. Magda Radermacher y yiu na Cruaçao 

mescos cu famia: Aida y Marilis Diaz 
Robby de Jongh 

sobrino y sobrinanan, primo y primanan mucho 
hopi pa menciona. 

famia: Ollivierre, Celaire, Donata, van Geel, Frolijk, Isenia, 
Silvania, Tull, Williams, D’Arsie, 

Kock, Bassarath, Cijntje, Radermacher, Raap, Zichiel, Grant, 
Diaz, de Jongh, famia na Bonaire y Aruba y demas famia ta invita tur 
amigo, bisiña y conoci pa asisti na e acto di entiero cual ta tuma lugar 
diabierna 23 di november 2007 pa 4'or di atardi saliendo for di Misa 
San Francisco pa Santana Masonico "Acacia" den Caya Ernesto 
Petronia. E resto mortal lo ta reposa for di 2'or di atardi den Misa San 
Francisco na Playa. 


Adres pa condolencia: 


Mementomori Funeral Home 
diaranzon 21 y diahuebs 22 di November 
2007 di7'or pa 9'or di anochi 

“Señor ta mi wardador 
Mi no tin falta di nada 
Den cunuco di yerba berde, 

E a ponemi sosega 
E ta hibami na awa tranquil, 

Pa mi bolbe haña forza.” Psalmo 23: 1,2,3 


Cu honda pena, pero conforme cu boluntad di Dios, 
Nos ta anuncia fayecimento den Cristu Hesus, di 



Lutgarda Anthony-Gil 

Viuda di defunto Shorombo Anthony 
Miho konosi como: “Mama Lu” 
^16-06-1930 +21-11-2007 


Na nomber di: 
Su rumannan: 

Su yiunan: 


Su nietonan: 


Maria Arrindell-Gil 

Candida Maria Gil na Santo Domingo 

Gerda i esposo Robby Noguera 

Martina i esposo Roy Everts-Anthony na Korsou 

Marisa Arrindell 

Raul i esposa Betina Albertus na Hulanda 
Clemente Krosendijk i Heidi 
Joanne Krosendijk 

Saturnino Albertus, Quincino Albertus, Charvella 
Albertus, Chamisha Albertus, Chauncy Albertus 
na Hulanda.Roy-Anthony Everts, Lionel Eisden, 
Celisia Everts na Korsou Bisa-nietonan: Genaro, 
Junior, Sanella, Richinel, Shareldin, Esheline 


Su sobrinonan: Elena i Franklin Gilkes-Arrindell 
Roy Arrindell 

Mayra i Ricardo Tross-Arrindell 
Juan Bolto Arrindell 
Ramon i Elba Arrindell 

Su cuña: Sira i esposo Encho Padilla-Anthony 

Su Iha: Edna i esposo Nelson Hooker-Albertus 

Su bisiñanan: Antonieta i Rodulfo Kock, Sita i Silo Anthony, 

Lucia i Marcel Cornelia, Judith van Aanholt, 
Raquel i Hendrick Wever, Teresa Williams, Angela 
i Walchi Krosendijk. 

Su amigonan di kas: Wilson i Susanna Trujillo 
Su ayudante: Lucia Ulloa 


Demas famianan: Anthony, Gil na Santo Domingo, Santos na Santo 
Domingo, Martines na Santo Domingo, Noguera, Everts na Bonairo i 
Hulanda, Arrindell, Albertus, Krosendijk, Reed, Emmanuel, Padilla, 
Frans na Korsou i Bonairo, Fullinck na Korsou, Hooker na Korsou, 
Winklaar na Korsou, Zimmerman na Korsou, Rama na Korsou, 
Hernandez na Korsou. 


Ta invita demas famia, bisiña, amigonan y conocirnan pa asisti na e 
acto di entiero cu lo tuma lugar Diasabra 24 November 2007 pa 
ll’or di mainta saliendo for di Misa Santa Theresita pa Santana 
Catolico San Nicolas. 

E resto mortal di “Mama Lu”lo ta reposa for di 9’or di mainta den Misa 
Santa Theresita na San Nicolas. 


Despues di entiero no por ricibi bishita di condolensia na kas. 

Un gradisimento special pa personal di medium care na Dr. Horacio 
Oduber Hospital. 

Nos ta pidi nos disculpa si den nos tristesa nos por a lubida di algun 
persona. 

Adres pa condolencia: Weg Seroe Preto # 48 

Di 7’ or pa 9’ or di anochi 

Monica Kock, parlamentario MPA 

Resultado di Colegio 
Arubano mester wordu 
duna na parlamento 

PARLAMENTO den pasado tabatin reunion cu Colegio Ar- 
ubano ribi diferente tereno. Un di e preocupacion tabata e 
resultadonan di examen di HAVO y VWO. Colegio Arubano a 
informa cu lo hasi un investigacion di con e cifranan ta abou y 
kiko lo por hasi pa e cifranan subi. Recientemente MPA por a 
lesa den corant cu e resultadonan ta conoci. Mirando cu sem- 
per parlamento ta ricibi rapport laat (durante tratamento di 
presupuesto) y solamente ter inzage di Minister Lopez-Tromp, 
parlamentario Kock a dicidi di pidi e rapport aki di awo caba. 
Asina parlamento por prepara su mes mas miho pa e tratamento 
di e presupuesto di ensensansa. 

Parlamento, e instancia mas halto di Aruba, mester ricibi e rap- 
port imediatemente. No por ta asina cu mester lesa e resulta- 
donan den corant. Ya cu Minister mes a publica e informacion na 
prensa, ta trese cu ne cu e rapport ta publico awo. Parlamentario 
Monica Kock ta spera di ricibi e rapport aki pronto pa e por hasi 
su trabou na debe ser. E ta spera cu Minister no ta warda te 
tratamento di e presupuesto pa asina perhudica parlamento pa 
hasi su trabou bon. 


Muher ta bai warda y bisa 
cu un homber desconoci a 
bai cu su yiu 

UN muher Colombiano di 36 aña a bai Warda di Polis na 
Oranjestad diarazon atardi pa 3’or y a bisa polis cu e tabata cu su 
yiu di 4 aña den Burger King, y di ripiente e yiu a disaparce. 

E ta bisa cu ta parce cu un homber desconoci a bai cu su yiu. 
Mientras cu mama tabata na warda e homber A.K. di 47 aña, a 
bin trece e mucha na warda. El a bisa polis cu e tabata den Burger 
King, y a mucha a bise cu e tabatin hamber. 

E1 a cumpra algo p’e mucha y a hibe Warda di Polis. E mama a 
keda contento di a haya su yiu bek. 

Polis di San Nicolas 
y Oranjestad ta sigui 
parti boet 

DIARAZON durante dia, polis di San Nicolas a tene control 
den cayanan di San Nicolas y becindario. En total nan a duna 
61 pv, mientras cu e polis di Oranjestad tambe a tene control y 
a duna 113 pv.. Esakinan ta pa papelnan importante di auto, y 
faha di siguridad. 

Servicio pa Comunidad 

| Telefon dl Emergencia 


Number di emergencia 911 
Polis 100 

Brandweer 582-1108 

Ambulance O'stad 582-1234 

Ambufance S.N. 584-5050 

Hospital 587-4300 

Centro Medico 584- 8833 

Botica na Warda WM 

Pabou di Brug: Kibrahacba N.V. 
Pariba di Brug: 4 Centro Medico N.V. 


H Dokter na Warda 

Pabou dt Brug: Dr. De Cuba 

Pariba di Brug: Dr. Boderie 

Qtro Servicionan^H 

Setar Info 

118 

Digicel Info 

145 

Selar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruls Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacton Guia mi 

587-1677 

Fund.Muher 


den Dificultad 

583-5400 

FundTel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


11141 

5824000 

584-5000 

584- 7000 
5854710 
587-0009 
586-3003 

585- 2500 
5824800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

Perdida di un mucha 

Tin un poema clasico di Eugene Field cu yama 
"Little Boy Blue", cu mi tata tabata lesa pami tempo 
mi tabata mucha. Quizas lesando partinan di e 
poema aki awe lo por trece algo di consuelo pa 
mayornan cu a perde un yiu den añanan recien; y e 
por recorda otronan con precioso e bida chiquito 
nan ey ta. 

E ta bisa algo asina (traduci libremente for di 
ingles): "E cacho chiquito di hunga ta cubri cu stof, 
pero e ta para fuerte y solido. Y e solda di hunga 
chiquito ta cora di frusto, y su scopet ta moldia cu 
su man. Un tempo e cacho chiquito di hunga tabata 
nobo, y e solda tabata den bon condicion. Y esey ta 
e momento cu nos "Little Boy Blue" a sunchinan y 
pone nan eynan. "No bai, te ora mi bolbe; y keda 
keto". Y asina subiendo su cama e'la soña cu su co'i 
hunga nan. Mientras e ta soñando cantica di un 
angel a lant'e fo'i soño. Wel, e añanan ta hopi, y e 
añanan ta largo, pero e amigonan chiquito di hunga 
ta fiel. Ata nan, fiel na e mucha nan e keda para, 
cada un na su luga; wardando e toke di un man 
chiquito y un sonrisa di un cara chiquito. Y 
wardando tur e añanan largo ey den e stof di e 
stoel chiquito, nan ta pensa: "Ta kico lo a pasa cu e 
mucha, desde cu e'la suncji nan y laga nan eynan?" 
Tin cos cu no por worde kibra of kita di nos, y 
eseynan ta e memorianan di un mucha y e 
temponan cu nos a pasa hunto. 



Guyabastraat 4, Dakota Tel: 582 4748 



24 Hours 
Services! 


labco t si 

MIDICAl / HOME HIALTHCARE 

RENTAL/SALE of Medical & Home- Healthcare 

* Wheelchaires * Oxygen Concentrators/Cylinders 

* Beds 

* Walkcrs 

* Bathchair 

* Commodes 

* Çrutches / Canes _ f 


Tel: 582-6651 Fergusonstraat #52, Dakota 



Drtficuity waiking 
Rent a portable electro scooter 

(Fits iir atl cars, trucks, 41tbs). 




BO CONECCION CU M ERCA 

5H0P ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 


©t^JtA JLMlp 

PA TUR FIESTA 
<1 PA MUCHA 

YAMA 

5923523 / 5838769 



Peluca aki Hairpiece aya!! 

Pcro L' unico lujjar cu expcrieuciii* csilidad. 
servicio y bon prijs la (=£ - X 

J lit;iut\ Salon 


Iteauty Salon &. Ilatr Center 

Feniusonstraal 52 
Tel; 5S3-7I5* 


Luçi scmpt'r bunita hasiendo un cumhitt tatal ariba bo 
apariencia. E mihorden: Permanent, \take-L p, Hairweaving. 
Hraidingy Nairstyiing, AcryUc, Get \aits * PonylaiL 


Patwt bo Tnáthtfidib éi BtUeja D Yjohxé 



TIPO Dl CAMBIO OFICIAL 

Valido pa 23 di November 2007 


PlacaExtranhero 

BankRapieren 

VUssder Cheque 

ReisChequeen 

Q/erBoekingen 

BerAa 

na 

PiHico 

USDdlar 

177 

178 

180 

CANDdlar 

178 

180 

182 

Engelse Pond Sterling 

3.60 

3.65 

3.71 

ZAitser5e Frank per CHF. 100 

160.78 

16150 

162.30 

NedArt GUden perANG. 100 

9800 

100.00 biljetten 100.20 
dx^/o^rboeking 100.00 

J apanse yen perj PY. 10.000 

16Z48 

163.96 

165.61 

EuuperXEU. 100 

26146 

262.84 

266.50 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

|A)AneS 21 Mrt-20Apr 

Wtf Bon dianan pa bisa loke bo ta pensa sin tapa 

nada. Sin embargo, lo bo mestercuida e emocionnan 
menos sutil y cuminsa traha riba bo propio limitenan. 
No lagabo wordo hiba doordi rabia of tristeza. 

Tauro 21 Apr - 20 Mei 

Bai cu e flow cu bida ta presenta pabo. 
Corientenan di afecto y amistad cu seguramente 
lo yudabo cura algun dolor chikito di ultimo dianan. 
Abrazonan y reencuentronan cu ta permitibo 
ta bo mes sin tanto presionnan pa cumpli e 
responsabilidadnan. 

Geminis 21 Mei- 20 Jun 

Bo tin bo cabez yen di plannan y ideanan cu 
ainda bo no a cuminsa cu nan. Dianan pa pone man 
na obra y sobre todo, laga e ideanan riba e pasado cu 
ya no ta presenta ni gozo ni beneficio atras. 

Cancer 21 jun -20 jui 

Parse cu e siman ta radica den scucha 
bo propio stem interior. Bo no tin salidanan y lo bo 
mesterenfrenta cu bo mes. E otronan no ta acudi, no 
ta yega, no ta responde. 

jÇjÉL Leo 21 Jul - 20 Aug 
ir Movecionnan di amornan y encuentronan 

ta varia. No pone limitenan ni condicionnan. Keda 
serca di loke abo ta sinti sin lagabo wordo hiba pa 
exigencianan di otronan. Sigui bo propio criterio y bo 
sentimentonan. 

VirÇ(0 21 Aug - 20 Sep 

Tin soñonan cu no semper por tuma lugar 
sin cu un hende move un dede, pero realidad ta mas 
fuerte y ta mihor pa mantene e pianan riba tera cu 
accionnan concreto di tur dia. Ta for di eynan bo por 
fortalece bo avance pa cu e obhetibonan di cada 
dia. 

Libra 21 sep- 2 ookt 

t|t Tempo perfecto pa recupera cada un di e 
intencionnan grandi cu bo tin warda. No lubida cu 
cada aspecto di bo bida ta depende di con bo mes 
manehe. 

/ Scorpio 21 okt - 20 Nov 

UW* No lubida di bai mas leu cu e prome 
asuntonan cu bo tin riba lesenaar. Ta mihor pa pensa 
den grandi y establece bon liñanan di trabao. Dianan 
pa e bon finanzanan. 

Sagitario 21 N OV - 20 Dec 

Bo ta den un proceso di gran armonia y 
encuentro di bo propio soñonan. Bo no kierpa ningun 
hende opina y bisabo kico pa haci. 

Capricornio 21 Dec 20 j an 

Laga atras e sensacionnan di esfuerzonan, 
exigencianan y varios dolor. Cuida bo mes cu afecto 
y mantene e animo na halto e dianan aki cu ta bin 
carga cu sorpresanan excelente, tanto riba plano 
laboral como afectivo. No laga e oportunidadnan bai. 

AqUariUS 21 Jan 20 Feb 

A pesar di e dificultadnan continuo ta 
mihor bai arma cu un bon caha di exitonan pasobra 
bo ta mas cu bon acompaña durante e periodo 
aki. No ta exigente y laga pa despues e dudanan y 
complicacionnan chikito cu bo ta wak den futuro. 

PiSCiS 21 Feb-20Mar 

Bo por yega hopi leu si bo sa con [a 
bisa loke bo ta pensa sin cu e sona manera alabo 
personal. Tempo perfecto pa recoge e resultado di bo 
accionnan. 

New Delhi, INDIA: E banda di e Forza di Seguridad di Frontera Indio ta riba kameel durante un parada na New Delhi. India ta planea 
di manda Kameel cla pa combate pa yuda e forza di paz di Nacionnan Uni y e Union Africano na e region di Darfur na Sudan. 


Nos Mundo Loco 


Paramedico ta tira 
y despues ta salba 
bida di ladron 

Un paramedico Americano a ordena 
un ladron arma pa benta su arma 
abao, a tire difernete biaha despues 
cu esaki a nunga tira e arma abao, y 
despues a salba su bida. 

Tur esaki a pasa despues cu e 
homber a start un persecushon 
di polis ora ela horta un pomp di 
gasolin na Grand Blanc Township 
na Michigan. 

E paramedico, un reservista militarcu 
a sirbi cu e forzanan militar na Iraq, 
tabata un di e oficialnan de ley cu 
tabata persegui e sospechoso. 

E persecushon a termina ora un polis 
a dal e vehiculo di e ladron y benta e 
vehiculo riba un banda. 

E paramedico, un tirador experto, a 
ordena e sospechoso pa benta su 
arma abao. Ora e no a haci esaki, 
e paramedico a tire diferente biaha 
heridande cirticamente. 


"Nos oficial a haci loke e a wordo 

Artist of Curacao a keda lansa na Hulanda rsSSTS 

a bisa. "Mi ta orgusyoso di dje.” 

"Ela tira e homber y tabatin e pres- 
encia di mente pa bai busca su 
maletin pa por a salba e bida di e 
persona aki.” 

Scorpion grandura 
di un homber haya 

Scientificonan a bisa di a haya parti 
di un fossil di un scorpion di lama di 
grandura di un homber. 

E gigante aki tabat 8 pia largo y 
tabata pisa 400liber y tabata teroriza 
e awanan 400 miyon aña pasa. 

E scorpion, yama Jaekelopterus 
rhenaniae tabata biba na e fondo di 
oceanon pero tambe ta ser sospecha 
cu e tabata cana riba tera. 

DEN HAAG - Dialuna ultimo a lansa publicacion di e buki ‘Artists 
of Curaçao’ cu obra di artista y pintornan di Córsow y cu ta dem- 
ostrá cu Córsow su bida cultural ta rico, pero hopi reservá. Autor 
di e obra ta Sinaya Wolfert kende a inmortalisá obra di e artistanan 
aki cu tin biaha a biaha rónd mundo, pero semper a usa nan raiz 
como base pa nan cobra. ‘Artists from Curaçao' ta introduci autor 
di buki, pintor y escultor kendenan ta biba sea na Córsow óf na 


Hulanda. E buki ta consisti di 200 pagina y dialuna a entregá e 
promé ehemplarnan na artistanan manera Wilson Garcia, Jose 
Maria Capricorne, Nelson Carrilho, Tirzo Martha, David Bade, 
Helen Martina, Boy Namias de Crasto, Brigitte Wawoe, Norva Sling 
y Anton Vrede. Tambe tabata presente e periodista free-lance Eva 
Breuking, e Parlamentario John Leerdam y Walter Palm, kendenan 
a traha riba e buki. 


"Nos tabata sa pa algun tempo di 
monsternan gigantesco pero nunca 
a realisate awor con grandi algun di e 
bestianan prehistorico aki tabata.” 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Sr. Redactor, 

Permiti reaciona riba un ar- 
ticulo cu a sali publica den 
matuntino AWEMainta di dia 
21 di november entorno cu 
prijs di petroleo lo bira $ 200 
segun Chavez. Mi a scucha sr. 
Toko Winklaar tambe anuncia 
esaki riba mesun dia den su 
noticiero, Enfoke 90. 


Mi ta kere cu tin cu publica e 
noticia aki ful y no pone un 
pida so asina trece panico den 
nos comunidad principalmente 
p’esnan cu no kier compronde 
hopi cos. 

Mi lo pone e noticia manera el a 
wordo publica den noticianan 
mundial, a base di esaki Collin 
Powell a declara cu Merca no lo 


ataca Iran. 

OIL prices to jump to 200 
dollars a barrel if USA in- 
vades Iran, Chavez says 

Oil prices will jump to $200 a 
barrel if the US invades Iran, 
which would cut off supply, 
Venezuelan President Hugo 
Chavez said. "If the US hap- 


pens to invade Iran, oil will not 
just reach $100, but $200 per 
barrel," Chavez said. "Not one 
drop of oil will leave Iran" in 
an invasion. "The same would 
happen here," as the people of 
the country will halt exports, 
he said. 


Glenn Rock 


Di acuerdo cu opinionnan cu UNOCA ta hayando 

Cambia e nomber “Scol di Arte” 
pa uno cu mas nificacion cultural 


DESPUES di un periodo di 
renobacion, Scol di Arte ta cla 
pa habri su portanan na San 
Nicolas. Hopi emocionante 
t’e expresionnan di mayor y 
muchanan cu ya ta bishitando 
e espacio cultural den Pastoor 
Hendrikstraat.. 

Aunke ainda e cura ta den con- 
struccion y preparacionnan ta 
andando pa haci trabounan den 
e cura mes, e peticionnan pa 
haci uzo di e edificio a domina: 
Scol di Baile Diana Antonette 
ya caba a cuminsa cu su lesnan 
y por nota cu e 2 hobennan 


profesional Alydia y Pierangely 
ta ricibiendo tremendo acogida 
na San Nicolas. 

Pa locual ta Scol di Baile di 
Sonia Geevers, “Step by Step” 
y Scol di Musica “Rufo Wever” 
por bisa cu nan tambe ta den 
preparacion pa cuminsa na 
januari 2008. 

Art-Factory cu su lesnan di 
pintamento ya ta haciendo 
propaganda pa inscripcion 
p’asina nan tambe cuminsa cu 
nan lesnan. 

Teniendo cuenta cu e indica- 
cionnan ricibi pa cambio di 


nomber combina cu reaccion- 
nan positivo riba e renobacion, 
UNOCA a dicidi cu un nomber 
nobo/otro lo ta na su lugar. 

Pa tal motibo ta pidi tur hende 
cu ta desea di contribui na cam- 
bio di nomber p’e edificio, pa 
entrega e proposicion na Scol 
di Arte cerca Sonia Giromus- 
Goeloe o cerca Marisol Maduro- 
Plaza na oficina di UNOCA 
(edificio Cas di Cultura). 
Diabierna dia 14 di decem- 
ber 2007 lo ta ultimo dia pa 
entrega un idea. Tur mucha, 
adulto, grandi, klas o scol por 


participa. 

Apertura oficial di e Centro Cul- 
tural aki na San Nicolas lo tuma 
lugar durante 2008, Aña di 
Cultura y e fecha exacto mester 
keda stipula ainda, pero sigur ta 
cu hunto nos ta bai duna e edfi- 
cio un bunita “Come Back”. 


Mamta 

^coKatfjHbko 

Nos e-mail: 

noticia@awemainta.com 

Tel: 583-1400 
Fax: 583-1444 


Noticia di 
Dengue 

NA momento di biahe busca 
informacion di e pais na unda 
bo ta bajendo. Informacion to- 
cante algun brote di un of otro 
malesa cu mester di vacuna 
of manera Dengue cu mester 
biaha cu repelente, carson largo 
y blusa manga largo pa evita di 
haya pica di sangura. 

Tene cuenta cu mucha chikito 
y hende di edad avansa pa nan 
no haya pica di sangura, pa 
motibo cu e complicacion cerca 
e dos gruponan aki por ta mas 
peligroso. 

Tambe esnan cu ta sufri di un of 
otro malesa cronico, entre otro 
diabetes of malesa di curason, 
ta den e grupo cu por haya 
complicacion mas lihe. No ta 
existi vacuna contra Dengue, 
tampoco remedi antiviral con- 
tra di e virus di Dengue. E uso 
di antibiotica no ta necesario y 
lo no mehora e situacion. 

Den e region di Caribe, Latino- 
America, India, Indonesia y 
otro paisnan actualmente tin 
brotenan di Dengue. Tin varios 
casonan di fatalidad. Pa es mot- 
ibo aki ta informa tur persona 
cu ta biaha pa tene na cuenta 
cu esaki y tuma medidanan di 
preucaucion. 


Monica Kock, parlamentario MPA 


MPA a pidi copia di 



e resultado di toest nacional 


PA hopi tempo caba nos por 
tende Minister Lopez-Tromp 
papia di e resultado di e toets 
nacional di Idioma y Matema- 
tico pa Ensenanza Basico. Pero 
te cu awe parlamento no a ricibi 
un copia di e raport aki. Ta den 
corant e parlamentario Kock tin 
cu lesa kico e resultadonan ta di 
e toets aki. E ta importante pa 
parlamento ta na altura con ta 
bayendo cu nos enseñansa. Con 
bon of malu nos ta para. 

Segun parlamentario Monica 
Kock “E no por ta asina cu 


Parlamento, e instancia mas 
halto di Aruba, mester lesa den 
corant pa nan ta na altura di e 
resultadonan di e toets”. 

Parlamentario Kock no kier 
warda te cu e dia di tratamento 
di presupuesto, pasobra hopi 
biaha e Minister ta duna e rap- 
port ter inzage so y durante e 
tratamento e parlamentario 
mester lesa e rapport den pura 
sin cu e por studi’e bon. Segun 
parlamentario Kock, den pasa- 
do caba Minister ta duna 40 rap- 
port “ter inzage” pa asina hasi’e 


dificil pa parlamento tin un idea 
concreto kico ta pasando cu nos 
enseñansa. Mei mei di e raport- 
nan tabatin esun di dropouts cu 
resultado cu tin 1463 dropouts 
den un aña.” 

Pesey parlamentario Monica 
Kock a dicidi di pidi e resultado 
di e Toets Nacional di Idioma 
y Matematico pa Enseñansa 
Basico oficialmente di Minister 
Lopez-Tromp. Parlamentario 
Monica Kock ta spera di ricibi e 
rapport aki pronto pa e por haci 
su trabao manera debe ser. 

Gran apertura di shopping mall na Aeropuerto 































































